Το BYOD οr not to BYOD; – netweek.gr\nΟι λύσεις BYOD (Bring Your Own Device) απαντούν στην απαίτηση των χρηστών για χρήση δικών τους συσκευών στην εργασία τους. Ενώ, όμως, οι λύσεις αυτές οδηγούν την υιοθέτηση του mobility, επιβαρύνουν με ένα επιπλέον φορτίο την ανάπτυξη του mobile business intelligence.\nΤα προγράμματα BYOD απαιτούν την υιοθέτηση νέων διαδικασιών υποστήριξης και νέες δεξιότητες από τους χρήστες, ενώ αλλάζουν και τον τρόπο διαχείρισης του προϋπολογισμού. Ωστόσο, το BYOD θα υιοθετηθεί σταδιακά από τους περισσότερους οργανισμούς και επομένως θα υιοθετηθούν και τα υποστηρικτικά προγράμματα που χρειάζονται.\nΤο κόστος του BYOD ποικίλει και εξαρτάται από πολλούς παράγοντες. Κάποιοι οργανισμοί αναφέρουν μειωμένα κόστη μετά την ενσωμάτωσή του, ενώ άλλοι αναφέρουν αυξημένα κόστη, λόγω της ευρείας σειράς συσκευών και εφαρμογών που πρέπει να υποστηριχθούν.\nΕπίσης, κάποιοι υποστηρίζουν ότι θα υπάρξει μια περίοδος, κατά την οποία τα κόστη αυτά θα είναι υψηλότερα, μέχρι οι εργαζόμενοι να προσαρμοστούν στα νέα μοντέλα, ενώ στη συνέχεια τα κόστη θα μειωθούν.\nΣυνήθως, όταν τα κόστη μειώνονται αρκετοί από τους παρακάτω παράγοντες είναι παρόντες:\n• Οι χρήστες είναι γνώστες των νέων τεχνολογιών και ενθουσιώδεις υποστηρικτές της πλατφόρμας BYOD.\n• Οι συσκευές και οι εφαρμογές που χρησιμοποιούνται είναι σχετικά εύκολες να υποστηριχθούν.\n• Ο οργανισμός έχει εξαλείψει κάποια από τα προηγούμενα κόστη, όπως από μειωμένη χρήση laptops ή λιγότερες δαπάνες σε έλεγχο και διαχείριση συσκευών.\n• Το νομικό, πολιτιστικό και διοικητικό περιβάλλον υποστηρίζει το BYOD.\nΟι οργανισμοί θα πρέπει βέβαια να ακολουθήσουν καθορισμένες τακτικές για να επιτύχουν τη σωστή ενσωμάτωση και εφαρμογή. Θα πρέπει, λοιπόν:\n• Να προσδιορίσουν τις διαδικασίες υποστήριξης για τα προγράμματα φορητών συσκευών, ώστε να αντιμετωπιστούν οι τέσσερις βασικές απαιτήσεις: οι κοινωνικοί, οι επιχειρηματικοί και οι οικονομικοί στόχοι, καθώς και οι στόχοι διαχείρισης κινδύνου.\n• Να «εμπλέκουν» το τμήμα HR, τους ελεγκτές, τους παρόχους ασφάλισης και το νομικό τμήμα στη σχεδίαση του προγράμματος BYOD.\n• Οι υποστηρικτικοί οργανισμοί θα πρέπει να προετοιμαστούν για κάθε ενδεχόμενο και να προετοιμάσουν ομάδες που θα μπορέσουν να ενεργήσουν/αντιδράσουν άμεσα σε ότι προκύψει, όπως νομικά κωλύματα ή σημαντικές απώλειες δεδομένων, που θα οδηγήσουν σε επείγουσες αλλαγές στα προγράμματα BOYD.\nΒέλτιστες πρακτικές για την ανάπτυξη mobile BI μέσω BYOD\nΟι φορητές συσκευές των καταναλωτών ενσωματώνονται στα εταιρικά πρότυπα μέσω της ζήτησης και των ενεργειών των «ανικανοποίητων» συνεργατών που προηγουμένως είχαν εκφράσει τη δυσαρέσκειά τους για τις παλιές και αργές συσκευές των οργανισμών τους. Ολοι οι συνεργάτες ενός οργανισμού, εξαιτίας της εμπορευματοποίησης του IT και έχοντας πρόσβαση σε καινοτόμες καταναλωτικές φορητές συσκευές, βρίσκουν συνεχώς νέους τρόπους να «ξεγελάσουν» τους αυστηρούς κανόνες του IT και καταφέρνουν να αποκτήσουν πρόσβαση σε εταιρικούς πόρους.\nΟι οργανισμοί αντιδρούν προσπαθώντας, είτε να περιορίσουν την τάση αυτή, είτε να κεφαλαιοποιήσουν τα οφέλη και να ελαχιστοποιήσουν τα μειονεκτήματά- καθορίζοντας κανόνες και σημεία ελέγχου και διαχείρισης – μέσω των προγραμμάτων BYOD. Το mobile business intelligence μπορεί να επωφεληθεί από την ξαφνική εξάπλωση των φορητών συσκευών που είναι διαθέσιμες και της καλής θέλησης προς τη φορητότητα που έχει καθιερωθεί από το BYOD. Ωστόσο, υπάρχουν ακόμη προκλήσεις που πρέπει να αντιμετωπιστούν και να ξεπεραστούν και αλλαγές που πρέπει να γίνουν στη στρατηγική ανάπτυξης.\nΓια τους λόγους αυτούς, οι ηγέτες του Business Intelligence πρέπει να ακολουθήσουν τις παρακάτω βέλτιστες πρακτικές.\n1. Κατανόηση των δυνατοτήτωων του BYOD\nΟι ηγέτες του Business Intelligence πρέπει να κατανοήσουν πώς οι πολιτικές BYOD βοηθούν τον οργανισμό και πώς θα προωθήσουν τις mobile πρωτοβουλίες ενός οργανισμού. Για τον οργανισμό, το BYOD σημαίνει συνεχής προσπάθεια εξισορόπησης τεσσάρων διαφορετικών, και πολλές φορές, αντικρουόμενων στόχων:\nα. Κοινωνικά: Οι εργαζόμενοι πρέπει να είναι ικανοποιημένοι.\nβ. Επιχειρησιακά: Πρέπει να υπάρχει φροντίδα, ώστε να προχωρούν οι διεργασίες αποτελεσματικά.\nγ. Οικονομικά: Σωστή διαχείριση του οικονομικού έτους.\nδ. Διαχείριση κινδύνων: Πρέπει να αποφεύγονται οι δυσάρεστες «εκπλήξεις».\n2. Κατανόηση των περιορισμών που το BYOD επιβάλλει στο mobile BI\nΤο πλήθος του hardware, του λογισμικού και των επιλογών διαμόρφωσης που οι χρήστες μπορούν να επιλέξουν μέσα σε ένα τυπικό σενάριο BYOD επηρεάζει σημαντικά την πολυπλοκότητά του και παρουσιάζει νέους περιορισμούς στην υιοθέτηση του mobile BI. Για να κατανοηθεί καλύτερα η επιρροή αυτών των περιορισμών, η Gartner προτείνει στους ηγέτες του BI να κατανοήσουν τις αιτίες τους.\n3. Προετοιμασία για παραχωρήσεις\nΟι τομείς που θα υποστούν περιορισμούς εξαιτίας του BYOD μπορεί να χρειαστούν επιπλέον προσπάθεια και επενδύσεις σε «περιμετρικές» λύσεις ή τελικά θα πρέπει οι ηγέτες του BI να δεχτούν παραχωρήσεις, όσον αφορά τα σχέδια ανάπτυξης, ενώ περιμένουν να ωριμάσει το mobile BI. Για παράδειγμα, συστήνεται η χρησιμοποίηση ενός παρόχου που υποστηρίζει μια ευρεία γκάμα mobile οικοσυστημάτων, η αποφυγή της offline υποστήριξης αν δεν είναι εφικτός ο έλεγχος όλων των εκδόσεων λειτουργικών συστημάτων ή φορητών συσκευών, ο προσεκτικός σχεδιασμός για το ποιες πληροφορίες θα είναι διαθέσιμες σε ποιες συσκευές και η αποφυγή πρόσβασης σε «ευαίσθητο» υλικό από συσκευές που δεν ανήκουν στον οργανισμό.\nΑν και η λίστα των περιορισμών μπορεί να αποδειχθεί «εξαντλητική», το να γίνουν κάποιες παραχωρήσεις και να επιβάλλονται κάποιοι περιορισμοί είναι η καλύτερη επιλογή για έναν οργανισμό, από το να βρίσκεται «πίσω» από τους ανταγωνιστές που χρησιμοποιούν την ευκαιρία του mobile BI για να διαφοροποιηθούν και να εξελίξουν την επιχείρησή τους.\n4. Κατανόηση και επηρεασμός εταιρικών προτύπων\nΗ υιοθέτηση μιας στρατηγικής BI δεν είναι απαραίτητα η μοναδική λύση – η στρατηγική BYOD μπορεί, επίσης, να εξελιχθεί σύμφωνα με τις ανάγκες της ομάδας BI. Σε ένα ώριμο περιβάλλον BI υπάρχουν αρκετές πιθανότητες να αλλάξουν οι πολιτικές όταν ξεκινά η στρατηγική mobile BI. Οι πιθανότητες είναι ότι το περιβάλλον BYOD αναπτύσσεται ακόμα και ο ηγέτης του BI θα έχει λόγο στη μελλοντική του εξέλιξη. Σε οποιαδήποτε περίπτωση, η πρωτοβουλία αυτή θα πρέπει να εμπλέκει την ομάδα mobility στην οργάνωση – τόσο ως πελάτης που κατανοεί πλήρως την υπάρχουσα πολιτική BYOD, όσο και ως «ρυθμιστής/διαμορφωτής» των απαιτήσεων.\nΟ ηγέτης του BI πρέπει να κάνει και άλλες προτάσεις, σύμφωνα με τη στρατηγική, αποφεύγοντας να παραμορφώσει μια επιτυχημένη εταιρική πολιτική BYOD και γνωρίζοντας ότι κάποιες από τις προτάσεις θα απορριφθούν. Αν αυτό συμβεί, το βάρος της υιοθέτησης και η εύρεση κατάλληλων παραχωρήσεων θα πέσει στην ομάδα του BI, οπότε θα πρέπει τα μέλη της να είναι προετοιμασμένα.\n5. Εκμετάλλευση ευκαιριών\nΗ Gartner προτείνει την αναγνώριση των περιπτώσεων που μπορούν αν διανείμουν αξία μέσω ενός σεναρίου BYOD, ακόμη και ανα δεν είναι πλήρως αποδεκτό στην ομάδα του mobile BI. Αν όμως εφαρμοσθούν σωστά, τα διερευνητικά αυτά προγράμματα μπορεί να αποδειχθούν «κερδοφόρα» για τον οργανισμό και να οδηγήσουν τη φορητότητα στο μέλλον του BI, ενώ η mobile τεχνολογία συνεχίζει να αναπτύσσεται και να ωριμάζει, βελτιώνοντας την υποστήριξή της στην ποικιλομορφία των συσκευών και λογισμικού.\nΜέσω απλών πρωτοβουλιών, το mobile BI θα δημιουργήσει περαιτέρω προσδοκίες μέσα στον οργανισμό: οι ομάδες BI θα αποκτήσουν εμπειρία, οι χρήστες θα αναβαθμίσουν τις συσκευές τους, ώστε να υποστηρίζονται καλύτερα και οι πολιτικές BYOD που θα αναπτυχθούν. Εντωμεταξύ, τα εργαλεία mobile BI θα αναπτυχθούν και αυτά για να υποστηρίξουν μια ευρεία γκάμα συσκευών και οικοσυστημάτων, ενώ οι κατασκευαστές θα διανείμουν λύσεις, με τις οποίες συνδυάζονται καλύτερα για να εξαλειφθούν οι περιορισμοί που συνήθως εμφανίζονται σε εταιρικό επίπεδο.\nΟικονομικοί, ρυθμιστικοί και κίνδυνοι ασφαλείας\nΑρχικά, πρέπει να σκεφτούμε τι μπορεί να συμβεί όταν ένας εργαζόμενος φέρνει μαζί του ένα smartphone, tablet ή laptop. Υπάρχουν αρχικά οικονομικοί κίνδυνοι, όπως, για παράδειγμα, το γεγονός ότι προσωπικά αντικείμενα αξίας εισέρχονται στο χώρο εργασίας, όπου μπορεί να υπάρχει ο κίνδυνος κλοπής ή απώλειας. Η ευρεία ποικιλία των συσκευών αυτών μπορεί να αναγκάσει, επίσης, την επιχείρηση να προσλάβει επιπλέον προσωπικό στη Διεύθυνση Πληροφορικής, ώστε να αντεπεξέλθει στις απαιτήσεις υποστήριξης και ασφάλειας.\nΩστόσο, κάποιες από αυτές τις συσκευές μπορεί να είναι και οικονομικά ευεργετικές για την επιχείρηση. Αν ένας οργανισμός παρείχε στους εργαζόμενους τηλέφωνα και ορισμένοι από αυτούς προτιμούν την προσωπική τους συσκευή, τότε θα υπάρχει ανάγκη για λιγότερες συσκευές εκ μέρους του οργανισμού. Αρκετές βιομηχανίες τηρούν αυστηρά τους κυβερνητικούς κανόνες που αφορούν στην ασφάλεια των δεδομένων και η χρήση «άγνωστων» συσκευών μπορεί να βάλει σε κίνδυνο τις κανονιστικές αυτές απαιτήσεις.\nΤέλος, υπάρχει πάντα ο κίνδυνος που σχετίζεται με την ασφάλεια των δεδομένων, όπως για παράδειγμα τα εμπιστευτικά δεδομένα που μπορεί να αντιγραφούν σε μη ασφαλείς συσκευές.Οι κίνδυνοι αυτοί δεν αποτελούν έκπληξη, αφού είναι συνήθως ζητήματα κοινής λογικής για τους επαγγελματίες του IT που ασχολούνται με το BYOD. Μια λύση είναι προφανώς να απαγορευτούν οι προσωπικές συσκευές, κάτι που έχει ήδη εφαρμοστεί σε κυβερνητικές υπηρεσίες, αν και θεωρείται ιδιαίτερα δύσκολο.\nΟι εργαζόμενοι θέλουν πάντα να έχουν μαζί τους τις προσωπικές τους συσκευές και η απαγόρευσή τους θα μπορούσε να οδηγήσει σε «παράνομη» χρήση τους, κάτι που θα μπορούσε να προκαλέσει ακόμη σοβαρότερα προβλήματα. Επίσης, αν εφάρμοζαν ένα τέτοιο μέτρο, οι οργανισμοί θα έχαναν και τα οικονομικά οφέλη του BYOD, όπως είναι η εξοικονόμηση κόστους. Ετσι λοιπόν, αντί ένας οργανισμός να σκέφτεται πώς θα απαγορεύσει πλήρως αυτές τις συσκευές, θα ήταν καλύτερα να εξετάσει το πώς μπορεί να τις κάνει ασφαλείς, με τη χρήση σωστών πολιτικών ασφαλείας και σωστή παρακολούθησή τους.\nΤο πρώτο βήμα για τον έλεγχο των συσκευών αυτών είναι να υπάρχει μια ολοκληρωμένη πολιτική. Κάθε πολιτική της επιχείρησης πρέπει να είναι ξεκάθαρη στο τι μπορούν και τι δεν μπορούν να κάνουν οι εργαζόμενοι. Ποτέ η επιχείρηση δεν πρέπει να περιμένει τον εργαζόμενο να φέρει τη συσκευή του στο χώρο εργασίας για να ξεκινήσει να επιβάλλει περιορισμούς. Επίσης, πρέπει να είναι ξεκάθαρο ποια δεδομένα μπορούν να αντιγραφούν και να μεταφερθούν σε προσωπικές συσκευές και ποια όχι και φυσικά ότι οι ίδιοι οι εργαζόμενοι είναι υπεύθυνοι για τις συσκευές τους σε περίπτωση απώλειας ή κλοπής.\nΚλείδωμα των εταιρικών servers\nΗ ύπαρξη σωστών πολιτικών είναι σημαντική, αλλά παράλληλα πρέπει να βεβαιωθούμε ότι οι συσκευές είναι ασφαλείς στο εταιρικό server. Πρέπει να υπάρχουν προγράμματα και software που μπορούν να ελέγξουν και να προστατεύσουν τις συσκευές στο χώρο εργασίας, να ελέγξουν ποιος συνδέεται στο δίκτυο και πού θα έχει πρόσβαση και τέλος όλες οι νέες συσκευές να εντοπίζονται και να ελέγχονται, πριν αποκτήσουν πρόσβαση στους εταιρικούς πόρους.\nΕπίσης, τα πρόγραμμα αυτά μπορούν να «αναγκάσουν» τις συσκευές αυτές να αναβαθμίσουν το λογισμικό ασφαλείας που διαθέτουν πριν συνδεθούν στον server. Ετσι, καμία εξωτερική προσωπική συσκευή δεν θα έχει πρόσβαση σε εταιρικούς πόρους πριν ελεγχθεί και επικυρωθεί.Τέλος, υπάρχουν και λύσεις που μπορούν να εφαρμοσθούν σε επίπεδο δικτύου. Για παράδειγμα, το ασύρματο εταιρικό σήμα πρέπει να επιτρέπει τη σύνδεση μόνο σε εταιρικές συσκευές, ενώ πρέπει να δημιουργηθεί κι ένα ξεχωριστό για τις προσωπικές συσκευές των εργαζομένων.\nΤο ίδιο μπορεί να γίνει και για τις θύρες του δικτύου, ώστε όταν μια συσκευή συνδεθεί σε αυτές να μπορεί το δίκτυο να την αναγνωρίσει και είτε να συνεχίσει στη σύνδεση είτε να την απορρίψει.Το κυριότερο, λοιπόν, πρόβλημα με την «εμπορευματοποίηση» του IT είναι ότι ξαφνικά δεν επιχειρείται απλά η πρόσβαση στο δίκτυο, αλλά οι «παραβάτες» βρίσκονται ήδη σε αυτό και προσπαθούν να το εκμεταλλευτούν. Μπορεί να υπάρξουν δυσαρεστημένοι εργαζόμενοι που προσπαθούν να αποκτήσουν πρόσβαση στους εταιρικούς πόρους, ή απλά κάποιος από αυτούς να χρησιμοποιεί μια «μολυσμένη» συσκευή. Αρα, τα firewalls και τα συστήματα ανίχνευσης εισβολών (IDS – Intrusion detection system) μπορεί πλέον να μην είναι αρκετά.\nΗ ασφάλεια πρέπει, λοιπόν, να καλύπτει όλα τα τμήματα μιας επιχείρησης και η παρακολούθηση των συσκευών και των ενεργειών τους είναι αυτές που πρέπει να γίνονται, ώστε η επιχείρηση να παραμείνει ασφαλής. Το BYOD αποτελεί, πλέον, δημοφιλές φαινόμενο και μάλλον αποκλείεται να μειωθεί το ενδιαφέρον των εργαζόμενων σε αυτό. Για τον λόγο αυτό θα πρέπει οι επιχειρήσεις να βεβαιωθούν ότι δεν συμβιβάζουν το δίκτυο και την ασφάλειά τους.\nΟφέλη και ανησυχίες\nΟι επιχειρήσεις που «αγκαλιάζουν» το BYOD έχουν αρκετά οφέλη σε αντίθεση με τους ανταγωνιστές τους. Για αρχή, τα προγράμματα BYOD συνήθως μεταφέρουν το κόστος στον χρήστη, επομένως, εφόσον ο εργαζόμενος πληρώνει το μεγαλύτερο μέρος για τη συσκευή και τις υπηρεσίες που έχει επιλέξει, οι εταιρείες εξοικονομούν χρήματα. Ακόμη ένα σημαντικό όφελος είναι η ικανοποίηση των εργαζομένων, καθώς μπορούν να χρησιμοποιήσουν στην εργασία τους το smartphone που οι ίδιοι επιθυμούν και προτιμούν και όχι τις συσκευές που τους επιβάλλονται από την επιχείρηση και το τμήμα IT.\nΑπό την άλλη, βέβαια, υπάρχουν και ανησυχίες που πρέπει να λάβουν υπόψιν τους οι εγχειρήσεις. «Αγκαλιάζοντας» το BYOD, οι επιχειρήσεις χάνουν ένα μέρος του ελέγχου που έχουν στις συσκευές IT και στο πώς χρησιμοποιούνται. Συνήθως, τα προγράμματα που εγκρίνονται από το IT λειτουργούν στο πλαίσιο μιας αποδεκτής πολιτικής και είναι προστατευμένα από την ασφάλεια του ίδιου του τμήματος και αναβαθμίζονται από αυτό. Ομως, όσον αφορά τις συσκευές των εργαζομένων, είναι δύσκολο το τμήμα να του επιβάλλει τι αποτελεί «αποδεκτή χρήση» των προσωπικών τους συσκευών.\nΕπιπλέον, προκύπτει το ζήτημα της συμμόρφωσης και της ιδιοκτησίας, όταν μιλάμε για δεδομένα. Οι επιχειρήσεις έχουν συγκεκριμένες απαιτήσεις που σχετίζονται με την ασφάλεια των πληροφοριών και τη διαφύλαξη συγκεκριμένων δεδομένων. Αυτοί οι κανόνες πρέπει να ακολουθούνται ακόμη και αν τα δεδομένα βρίσκονται σε συσκευή που ανήκει σε έναν εργαζόμενο. Επίσης, στην περίπτωση που ένας εργαζόμενος απολυθεί ή φύγει από την εταιρεία, ο διαχωρισμός και η ανάκτηση εταιρικών δεδομένων μπορεί να αποτελέσει πρόβλημα.\nΠροφανώς, η εταιρεία θα θέλει να ανακτήσει τα δεδομένα της και θα πρέπει να υπάρχει συγκεκριμένη πολιτική και κανόνες που καλύπτουν το πώς τα δεδομένα αυτά θα ανακτηθούν από την προσωπική συσκευή του εργαζόμενου που αποχωρεί.Λαμβάνοντας υπόψη όλα τα παραπάνω, πρέπει να επιτρέπεται το BYOD; Αρχικά, πρέπει να απαντηθεί το αν μπορεί μια επιχείρηση να το απαγορέψει. Και αν ναι, πρέπει να σκεφτεί αν πραγματικά θέλει να το κάνει. Η απαγόρευση προσωπικών συσκευών στο χώρο εργασίας δεν αποτελεί ρεαλιστικό σενάριο, αφού ακόμη και ένα USB, που ουσιαστικά αποτελεί μία μορφή BYOD, είναι δύσκολο να ελεγχθεί.\nΕπομένως, η απαγόρευση του BYOD δεν αποτελεί λύση. Είναι αδύνατον για το τμήμα ασφαλείας ενός οργανισμού να γνωρίζει όλα τα χαρακτηριστικά των νέων συσκευών και τις αναβαθμίσεις που χρειάζονται. Ωστόσο, οι εταιρείες λογισμικού συνεχώς βρίσκουν νέους τρόπους να βελτιώσουν την ασφάλεια. Η πορεία, λοιπόν, που πρέπει να ακολουθήσει ένας οργανισμός είναι:\n• Αποδοχή: ο οργανισμός πρέπει να αποδεχθεί το BYOD και οι εταιρείες πρέπει να θεσπίσουν τους δικούς τους κανόνες χρήσης και ελέγχου.\n• Χρήση κάποιας μορφής ελέγχου των συσκευών: μέσω του BYOD, ελλοχεύει πάντα ο κίνδυνος απώλειας μιας συσκευής, αλλά αν τα δεδομένα είναι κρυπτογραφημένα, η μεγαλύτερη απώλεια είναι αυτή της συσκευής. Με τον τρόπο αυτό, αποφεύγεται η διαρροή εταιρικών δεδομένων και ελέγχονται τα δεδομένα και οι πληροφορίες που εξάγονται σε φορητές συσκευές.


NEWS MESSINIA - ΜΕΣΣΗΝΙΑΚΑ ΝΕΑ και ΕΙΔΗΣΕΙΣ: ΘΑ ΜΑΣ ΤΡΕΛΛΑΝΕΙ Ο ΜΠΕΖΟΣ !!! ……ΚΑΙ ΑΥΤΟΠΑΡΑΓΩΓΟΣ ΗΛΕΚΤΡΙΚΗΣ ΕΝΕΡΓΕΙΑΣ ΤΟ ΝΟΣΟΚΟΜΕΙΟ ΚΑΛΑΜΑΤΑΣ\nΘΑ ΜΑΣ ΤΡΕΛΛΑΝΕΙ Ο ΜΠΕΖΟΣ !!! ……ΚΑΙ ΑΥΤΟΠΑΡΑΓΩΓΟΣ ΗΛΕΚΤΡΙΚΗΣ ΕΝΕΡΓΕΙΑΣ ΤΟ ΝΟΣΟΚΟΜΕΙΟ ΚΑΛΑΜΑΤΑΣ\nΤις αμέσως επόμενες ημέρες ξεκινά η 1η φάση, με την εγκατάσταση ενός μικρού Φ/Β\nΤοπογραφικό Νοσοκομείου Καλαμάτας\nσταθμού 20KWp πάνω από το κτίριο ενέργειας και το επόμενο διάστημα και εφόσον όλα κυλήσουν ομαλά, ολοκληρώνεται η 2η φάση με το πιλοτικό project του ΚΑΠΕ Κέντρου Ανανεώσιμων Πηγών Ενέργειας και Εξοικονόμησης σε συνεργασία με το Υπουργείο Περιβάλλοντος & Ενέργειας, το Γερμανικό Φορέα Διεθνών Συνεργασιών, το Γερμανικό Υπουργείο Οικονομικών και Ενέργειας και την Ευρωπαϊκή Επιτροπή. Η 2η φάση του έργου περιλαμβάνει την στέγαση του parking στο προαύλιο χώρο με την τοποθέτηση Φ/Β σταθμού.\n· Εξοικονόμηση Ηλεκτρικής Ενέργειας της τάξεως του 40% ήτοι 200.000€ ετησίως.\n· Μείωση της ατμοσφαιρικής ρύπανσης μέσω μείωσης των εκπομπών των αερίων που προκαλούν την κλιματική αλλαγή.\n· Μείωση λειτουργικού κόστους του ΓΝ Καλαμάτας.\n· Ενεργειακή αναβάθμιση του ΓΝ Καλαμάτας.\n· Αναβάθμιση παρεχομένων υπηρεσιών μέσω της παροχής στεγασμένων θέσεων στάθμευσης.\n· Αύξηση μέτρων ασφαλείας μέσω της εγκατάστασης συστημάτων ασφαλείας και παρακολούθησης εξωτερικών χώρων.


Ποιο πανάκριβο αυτοκίνητο έχει τέτοιες επενδύσεις; - AutoGreekNews\nΑρχική » Ποιο πανάκριβο αυτοκίνητο έχει τέτοιες επενδύσεις;\nΠοιο πανάκριβο αυτοκίνητο έχει τέτοιες επενδύσεις;\nΟι επενδύσεις στο εσωτερικό των αυτοκινήτων είναι στην πλειοψηφία τους μονόχρωμες και κυρίως σε αποχρώσεις του γκρι και μαύρου, ή του μπεζ. Στα αυτοκίνητα πολυτελείας δε νοείται να μην κυριαρχεί το δέρμα, όχι μόνο στα καθίσματα αλλά και στις πόρτες. Η Bentley κάνει την ανατροπή και ξεφεύγει από τα τετριμμένα, προσφέροντας τη δυνατότητα επιλογής tweed (τουΐντ) επενδύσεων για το εσωτερικό των Flying Spur, Continental GT και Bentayga. Οι νέες επιλογές είναι διαθέσιμες μέσω της Mulliner, του ειδικού τμήματος της μάρκας για εξατομικευμένες πινελιές στον εξοπλισμό κάθε νέου μοντέλου, που μπορούν να ικανοποιήσουν και τις πλέον ευφάνταστες επιθυμίες.\nΗ επένδυση tweed στις πόρτες συμπληρώνει την εσωτερική διακόσμηση και τη φυσική χρωματική αρμονία των δερμάτινων επενδύσεων σε όλη την καμπίνα, δημιουργώντας ένα στιβαρό αλλά ήρεμο περιβάλλον. Αρχικά διατίθενται τέσσερα διαφορετικά μοτίβα tweed. Το Cheltenham, με το πράσινο χρώμα της βρετανικής υπαίθρου, προσφέρει μια πιο παραδοσιακή επιλογή για τους πελάτες, ενώ το Glen Plaid – Tolsta Beach, που πήρε το όνομά του από τις τραχιές ακτές των Outer Hebrides, ξεχωρίζει με το έντονο καρό μοτίβο. Παρέχοντας μια λιγότερο έντονη, σύγχρονη επιλογή, τα Charcoal και Sand Herringbone, είναι τα άλλα δύο tweed μοτίβα, ιδανικά για σκοτεινό και φωτεινό εσωτερικό αντίστοιχα, στα δίθυρα και τετράθυρα Grand Tourer.\nΗ Lovat Mill λειτουργεί μια «ξηρή» εγκατάσταση παραγωγής χωρίς απολύτως αρνητικές επιπτώσεις στο τοπικό φυσικό περιβάλλον. Δεν χρησιμοποιούνται επικίνδυνες βιομηχανικές χημικές ουσίες (όπως βαφή AZO) και η ύφανση γίνεται σε hi-tech, «ευφυείς για το περιβάλλον» αργαλειούς. Επιπλέον, με το 90% της τοπικής κατανάλωσης ηλεκτρικής ενέργειας να προέρχεται από ανανεώσιμες πηγές, αμελητέες εκπομπές από την παραγωγική μονάδα και το τοπικό εργατικό δυναμικό, με υψηλή εξειδίκευση, να ζει σε κοντινή απόσταση και να μετακινείται με τα πόδια προς/από την εγκατάσταση, η εριουργία έχει ελαχιστοποιήσει το αποτύπωμα άνθρακα στο περιβάλλον. Οι επενδύσεις tweed προστίθενται στις περισσότερες από 70 νέες επιλογές που προσφέρει η Mulliner στον Personal Commissioning Guide, έναν κατάλογο με όλες τις δυνατότητες εξατομίκευσης.\nΠοιο diesel SUV 4x4 είναι τεφαρίκι;\nTags: Bentley Bentayga Bentley Continental Bentley Bentley Flying Spur\nΗ A45 S φορτώνει καρότσες την Giulia QV (+video) Νέο compact SUV Renault Kiger


Αμεση ανάλυση: Αναγκαία μέτρα για το συλλογικό καλό - NiceMagazine.Gr\nΑρχική ΕΛΛΑΔΑ Αμεση ανάλυση: Αναγκαία μέτρα για το συλλογικό καλό\nΟ πόλεμος επιβάλλει πειθαρχία, ταχύτητα, εγρήγορση, αποτελεσματικότητα. Και η χώρα, όπως και ο υπόλοιπος πλανήτης βρίσκεται σε πόλεμο. Εναν πόλεμο που μπορεί να αποδειχθεί άνισος. Εμείς οι ίδιοι – ηγέτες, διαμορφωτές κοινής γνώμης και, τελικά, πολίτες – καλούμαστε να κάνουμε ό,τι είναι ανθρωπίνως δυνατό.\nΣε αυτό το πλαίσιο, τα όντως αυστηρά περιοριστικά μέτρα που ανακοίνωσε ο πρωθυπουργός, είναι αναγκαία. Πρωτόγνωρα, αλλά υπό τις παρούσες συνθήκες αναγκαία. Και να εφαρμοσθούν πιστά.\nΔεν είναι εύκολο για μια φυσιολογική ελεύθερη κοινωνία να λειτουργεί κάτω από τέτοιους περιορισμούς. Αλλά δεν βρισκόμαστε σε φυσιολογικές συνθήκες.\nΚαι παρότι, όπως επισήμανε ο πρωθυπουργός, η μεγάλη πλειονότητα του λαού ανταποκρίθηκε και σεβάστηκε τους κανόνες – και την υγεία των άλλων – ήταν μεγάλος ο αριθμός αυτών που δεν το έκαναν. Οι επιπόλαιοι κατέστησαν απαραίτητη την επιβολή των μέτρων ώστε να διασφαλιστεί το συλλογικό καλό και το δημόσιο συμφέρον.\nΟπως αναφέρουν οι ειδικοί, η πανδημία που βιώνουμε εξελίσσεται με απίστευτη ταχύτητα και το αύριο προμηνύεται χειρότερο και απαιτεί άμεση προσαρμογή. Οι επιστήμονες μας λένε ότι ο νέος αυτός ιός μεταδίδεται εύκολα και έτσι αστραπιαία επεκτάθηκε σε πανδημία. Ο διακεκριμένος Ελληνας ερευνητής, Γιώργος Παυλάκης, διευθυντής του τμήματος Ανθρώπινων Ρετροϊών στο Εθνικό Ινστιτούτο για την αντιμετώπιση του καρκίνου, στην Ουάσιγκτον, τονίζει ότι ο συγκεκριμένος ιός είναι 5-10 φορές χειρότερος από τη γρίπη για την οποία έχουμε εμβόλια, φάρμακα και, κυρίως, κάποια μεγάλη ή μικρή ανοσία, όλοι μας.\nΚαθώς οι επιστήμονες αγωνίζονται να ανακαλύψουν τους πιο αποτελεσματικούς τρόπους αντιμετώπισης του ιού, το μόνο που έχουμε σήμερα στη φαρέτρα μας είναι δράσεις δημόσιας υγείας και δημόσιας τάξης.\nΥπό αυτό το πρίσμα, τα αυστηρά μέτρα που ανακοίνωσε η κυβέρνηση είναι αναγκαία για να «σπάσει ο κρίκος της μετάδοσης του ιού», και αποτελούν την πρώτη γραμμή άμυνας.\nΠροηγούμενο άρθροΑνέστειλε τις δραστηριότητές της έως τις 15 Ιουνίου η ΚΟΕ\nΕπόμενο άρθροΚορωνοϊός: Η Ρόμα τιμά τους γιατρούς όλου του κόσμου (pic)


Πέντε πράγματα που πρέπει εσύ να ρωτήσεις όταν πηγαίνεις σε συνέντευξη για δουλειά - Queen.gr\nΠέντε πράγματα που πρέπει εσύ να ρωτήσεις όταν πηγαίνεις σε συνέντευξη για δουλειά\nΦυσικά και είναι σωστό να ρωτήσεις πράγματα αυτόν που σε κάλεσε για συνέντευξη!\nΤο βιογραφικό σου είναι τυπωμένο στην τσάντα σου, έχεις έτοιμες τις συστατικές επιστολές που σου ζητήθηκαν, έχεις επιλέξει το κατάλληλο ντύσιμο και είσαι «διαβασμένη» για την καινούρια εταιρία, όπου πρόκειται να πας για συνέντευξη πρόσληψης. Κατά τη διάρκεια της συνέντευξης αυτής, καλείσαι να απαντήσεις σε ερωτήσεις που αφορούν τόσο την επαγγελματική σου εμπειρία, την εκπαίδευσή σου, αλλά και τον χαρακτήρα σου, ώστε οι εκπρόσωποι της εταιρίας να δουν εάν ταιριάζεις μαζί τους και αν θα σε προσλάβουν. Σε μια τέτοια συνέντευξη όμως έχεις κι εσύ την ευκαιρία να μάθεις κάποια πράγματα για την εταιρεία και με αυτόν τον τρόπο να καταλάβεις αν από την πλευρά σου θέλεις όντως να ενταχθείς στο δυναμικό της.\nΑς δούμε λίγο πιο αναλυτικά τα πέντε πράγματα που πρέπει να ρωτήσεις εσύ κατά τη διάρκεια μιας επαγγελματικής συνέντευξης:\n1. Ποιες είναι οι προοπτικές της εταιρίας;\nΕίτε πρόκειται για μια μικρή start-up είτε για μία διεθνή εταιρεία, πάντα υπάρχουν προοπτικές εξέλιξης και στόχοι για το επόμενο διάστημα και καλό είναι να τους ξέρεις. Από αυτούς άλλωστε θα καταλάβεις το πνεύμα της εταιρείας και το σκεπτικό των στελεχών της, ώστε να είναι περισσότερο σαφές το αν ταιριάζει η νοοτροπία σας και άρα κατά πόσο μπορείτε να συνεργαστείτε.\n2. Τι προσδοκίες έχετε για τη θέση αυτή;\nΝα μάθεις δηλαδή τι ακριβώς περιμένουν οι μελλοντικοί, πιθανοί εργοδότες σου, από τη θέση για την οποία κάνεις τη συνέντευξη. Εφόσον είναι ένα αντικείμενο στο οποίο έχεις εμπειρία, στο πλαίσιο μιας τέτοιας ερώτησης, μπορείς να προτείνεις εμμέσως κάποια πράγματα που ίσως δεν είχαν σκεφτεί ή διαφορετικά, εάν πρόκειται για κάτι με το οποίο δεν έχεις εμπλακεί προηγουμένως, να μάθεις λίγο περισσότερα στοιχεία που θα σε βοηθήσουν να καταλάβεις πόσο τελικά ταιριάζει αυτή η θέση σε όσα αναζητάς.\nMeryl Streep Devil Wears Prada GIF from Merylstreep GIFs\n3. Πρόκειται οι προσδοκίες αυτές να αλλάξουν;\nΕίναι πιθανό στις προοπτικές εξέλιξης που σχεδιάζονται για την εταιρεία, να εμπεριέχεται και μια αλλαγή του ρόλου και των αρμοδιοτήτων της θέσης για την οποία πραγματοποιείς τη συνέντευξη. Φυσικά και κάτι τέτοιο θέλεις να το γνωρίζεις, ακόμα και αν δεν αφορά το άμεσο μέλλον, καθώς μπορεί να παίξει σημαντικό ρόλο στην απόφασή σου.\n4. Πώς είναι μια τυπική ημέρα στο γραφείο;\nΕίναι σημαντικό να μάθεις από την «πηγή» τι συμβαίνει πραγματικά στο γραφείο. Ποιες ώρες συνήθως γίνεται η σύσκεψη, ποιες ώρες και ημέρες είναι οι πιο απαιτητικές, πότε κάνουν οι εργαζόμενοι διάλειμμα και διάφορες άλλες λεπτομέρειες. Κάνοντας μια τέτοια ερώτηση, δείχνεις πως είσαι πραγματικά έτοιμη να ενταχθείς στο καινούριο περιβάλλον και να προσαρμοστείς στα δεδομένα του γραφείου.\nNew Harry Potter Book Miranda The Devil Wears Prada GIF from Newharrypotterbook GIFs\n5. Ποιοι απαρτίζουν την ομάδα για την οποία προορίζεται η συγκεκριμένη θέση εργασίας;\nΔεν ρωτάς φυσικά να μάθεις τους χαρακτήρες, την οικογενειακή κατάσταση και τα… κουτσομπολιά του γραφείου. Ρωτάς να μάθεις ποιες ακριβώς είναι οι αρμοδιότητες των υπολοίπων μελών της ομάδας, πώς γίνεται η συνεργασία μεταξύ τους και πώς ακριβώς θα ενταχθείς εσύ στην ομάδα αυτή.\nΚαλό είναι σε μια τέτοια συνέντευξη για δουλειά να έχεις υπόψιν σου πως οι άνθρωποι με τους οποίους μιλάς ψάχνουν ένα νέο μέλος για την εταιρεία τους, έναν νέο συνεργάτη που θα τους κερδίσει τόσο με τις ικανότητες και τις γνώσεις του, όσο και με την προσωπικότητα και τον χαρακτήρα του. Αναπτύσσοντας λοιπόν μια συζήτηση μαζί τους, πέρα από την απλή απάντηση στα ερωτήματα που εκείνοι θέτουν, δείχνεις πως είσαι μία γυναίκα που ξέρει τι ψάχνει, έχει αυτοπεποίθηση και είναι έξοχα προετοιμασμένη για τη νέα πρόκληση που αντιμετωπίζει.\nΦυσικά, σε κάθε περίπτωση, είναι αυτονόητο πως η όποια συζήτηση γίνεται με όρους απόλυτης ευγενείας, χωρίς ιδιαίτερη οικειότητα, όσο άνετο και χαλαρό και να είναι το κλίμα. Για παράδειγμα, ξεκινώντας να θέτεις τις ερωτήσεις σου, καλό είναι να ξεκινήσεις ρωτώντας πόσο χρόνο έχεις διαθέσιμο για μια τέτοια συζήτηση και αναλόγως την απάντηση που θα λάβεις, να αναφέρεις ένα – δύο ή περισσότερα από τα θέματα που έχεις προετοιμάσει.\nAnne Hathaway Devil Wears Prada GIF from Annehathaway GIFs\nΕυγένεια, αυτοπεποίθηση και ειλικρινές ενδιαφέρον, για να κερδίσεις όσα πρέπει και σου αξίζουν!


Ο ΠΑΡΛΑΠΙΠΑΣ: Κινδυνεύει η καλλιέργεια σταφίδας…!\nΚινδυνεύει η καλλιέργεια σταφίδας…!\nΓιατί κινδυνεύει η καλλιέργεια σταφίδας στην Ελλάδα;\nΠροειδοποιούν οι σταφιδοπαραγωγοί!\nΤον κώδωνα του κινδύνου για το μέλλον της σταφιδοκαλλιέργειας στην Ελλάδα, η τιμή/κιλό της οποίας την τελευταία τριετία αυξάνει σημαντικά και φέτος αναμένεται να κινηθεί σε 1 ευρώ και πλέον, έκρουσε ο πρόεδρος της Παναιγιάλειου Ένωσης Συνεταιρισμών, Θανάσης Σωτηρόπουλος.\nΤόνισε: «Η κλιματική αλλαγή δεν ευνοεί την καλλιέργεια, αλλά με τον Θεό δεν μπορούμε να τα βάλουμε». Ωστόσο, όπως πρόσθεσε, οι παραγωγοί μπορούν να στηριχθούν και να μην εγκαταλείψουν τα χωράφια τους, με την ένταξη του προϊόντος στο πρόγραμμα αναδιάρθρωσης αμπέλων, ώστε να ενισχυθούν και να προχωρήσουν σε νέες φυτεύσεις. Επίσης, ζήτησε να βρεθεί λύση για τις ανακτήσεις στους υγιείς συνεταιρισμούς (παλιές επιδοτήσεις που ζητάει την επιστροφή τους η ΕΕ), καθώς και για τις μισθωμένες εκτάσεις που χάνουν τις επιδοτήσεις για πέντε χρόνια (πχ ο πατέρας, όταν ενοικιάζει στο παιδί του ή σε τρίτο, το κτήμα για καλλιέργεια, χάνεται η επιδότηση). Το χαμένο ποσό για την Αιγιάλεια υπολογίζεται στις 500.000 ευρώ/έτος, όπως αναφέρει το αθηναϊκό πρακτορείο.\nΣχετικά με την τιμή της σταφίδας, ο κ. Σωτηρόπουλος τόνισε ότι την τελευταία τριετία βρίσκεται σε ανοδική τροχιά και από 0,75 ευρώ το 2015, έφτασε στα 0,90 ευρώ πέρυσι και φέτος θα ξεπεράσει το 1 ευρώ. Σημειώνεται ότι η σταφίδα είναι εξαγώγιμο προϊόν και -σύμφωνα με τον κ. Σωτηρόπουλο- η ελληνική αγορά δεν απορροφά ούτε το 2% της συνολικής παραγωγής. Όμως, όπως επισήμανε ο ίδιος, οι εξαγωγές της παραγωγής εξακολουθούν να κερδίζουν έδαφος και, παρά τον διεθνή ανταγωνισμό, ανοίγονται νέες αγορές. Αγγλία, Ολλανδία, Αυστρία και Γαλλία, αλλά και ΗΠΑ, Ρωσία, Αυστραλία και Καναδάς, είναι μερικές από τις συνολικά 40 παγκοσμίως αγορές εξαγωγής της ελληνικής σταφίδας. Το κόστος παραγωγής για την καλλιέργεια σταφίδας είναι πολύ υψηλό. Πρόκειται για ευαίσθητο προϊόν και ο παραγωγός 10 μήνες τον χρόνο πρέπει να «βρίσκεται επί ποδός στο χωράφι».


Newsroom Παρασκευή, 26 Φεβρουαρίου 2021 - 10:06\nΟ Σπύρος Μπιμπίλας απευθύνεται σε δεύτερο πρόσωπο στον Δημήτρη Λιγνάδη σε ανάρτησή του λίγο μετά την προφυλάκιση του πρώην καλλιτεχνικού διευθυντή του Εθνικού Θεάτρου.\nΤην προφυλάκιση του Δημήτρη Λιγνάδη σχολίασε με ανάρτησή του ο πρόεδρος του Σωματείου Ελλήνων Ηθοποιών, Σπύρος Μπιμπίλας.\nΣυγκεκριμένα, λίγο μετά την ανακοίνωση της προφυλάκισης του πρώην καλλιτεχνικού διευθυντή του Εθνικού Θεάτρου ο Σπύρος Μπιμπίλας προχώρησε σε μία ανάρτηση, στην οποία απευθύνεται στον ίδιο τον Δημήτρη Λιγνάδη.\n«Λυπάμαι...Σε γνώρισα στα ΣΤΡΟΥΜΦΑΚΙΑ της ΕΡΤ που γράφαμε δίπλα δίπλα… 40 χρόνια δεν συναντηθήκαμε στην δουλειά, ούτε στην ζωή… μόνο συμπτωματικά σε πρεμιέρες με ένα γεια…. Πρόσφατα, εσύ ως Διευθυντής του Εθνικού κι εγώ ως Πρόεδρος του ΣΕΗ προσπαθούσαμε να συνεννοηθούμε για την υπογραφή της Συλλογικής μας Σύμβασης… Ευτυχώς δεν προλάβαμε να ολοκληρώσουμε και δεν βάλαμε τις υπογραφές μας… Λυπάμαι Δημήτρη».\nΥπενθυμίζεται, ότι ο Δημήτρης Λιγνάδης στο απολογητικό του υπόμνημα, δήλωσε για τον πρόεδρο του ΣΕΗ, πως «από δικηγόρους που είναι νομικοί σύμβουλοι του ΔΣ του ΣΕΗ και ως υποδομή έχει την ευθεία αντιπαράθεση μου εδώ και χρόνια με τα πρόσωπα που συγκροτούν το ΔΣ για τον τρόπο που διαχειρίζονται την ένωση Ελλήνων ηθοποιών και τα χρήματα που έρχονται στην κατοχή τους και εξαιτίας αυτής της αντιπαραθέσεως υπάρχει χρόνια εχθρότητα μεταξύ εμού και αυτών και ιδίως με τον πρόεδρο αυτής και μέτριο ηθοποιό Σπύρο Μπιμπίλα, ο οποίος συμπτωματικά και όχι αξιοκρατικά βρίσκεται σε αυτή τη θέση».\nΓιώργος Χρανιώτης: Θετικός στο κορονοϊό - Η ανάρτηση της συζύγου του


Καλείται η λογοτεχνία να "παιδαγωγήσει"; - Page 2 - Γενική Λογοτεχνία - SFF.gr - Επιστημονική Φαντασία, Μυθοπλασία, Τρόμος\nΚαλείται η λογοτεχνία να "παιδαγωγήσει";\nJanuary 16, 2014 in Γενική Λογοτεχνία\nΑυτό θα μπορούσε να είναι ένα πάρα πολύ ενδιαφέρον θέμα για μένα, αν μπορούσα ίσως να καταλάβω γιατί όταν μιλάμε για διαπαιδαγώγηση (πωπω, πολύ βάρος η λέξη και λυγίζεις από κάτω του!) μιλάμε αυτόματα για ιδεολογία, πολιτική, κοινωνικοφιλοσοφικά θέματα και τίποτα άλλο. Ο όρος πολύ περισσότερο περιγράφει την πνευματική και την ηθική καλλιέργεια του ατόμου, παρά τη μόρφωσή του. Έτσι, η λογοτεχνία για μένα δεν καλείται να κάνει τίποτα απολύτως, αλλά από τη φύση της, από την ιδέα ότι χρησιμοποιείς τη γλώσσα για να πλάσεις μύθους αυτό συμβαίνει χωρίς απαραίτητα να το θέλει κανείς. Κάθε βιβλίο που διαβάζουμε, άσχετα με το αν συμβάλλει με οποιοδήποτε τρόπο στη μόρφωσή μας, επηρεάζει σε μικρότερο ή μεγαλύτερο βαθμό τη συναισθηματική μας νοημοσύνη. Πώς μάθαμε εξαρχής για την έννοια της θυσίας; Πώς καταλάβαμε για την κακία; Με τι ακριβώς από τα μέσα μας νιώσαμε ότι είμαστε άνθρωποι, ότι θέλουμε και μπορούμε να δώσουμε και να πάρουμε χωρίς να συμμετέχει τίποτα υλικό στη διαδικασία; Για μένα η απάντηση είναι απλή: ζωή, βιβλία, ταινίες κοκ\nAlienBill 9 posts\nOberon 8 posts\nCount Baltar 7 posts\nAnwrimos23 7 posts\nΑυτό θα μπορούσε να είναι ένα πάρα πολύ ενδιαφέρον θέμα για μένα, αν μπορούσα ίσως να καταλάβω γιατί όταν μιλάμε για διαπαιδαγώγηση (πωπω, πολύ βάρος η λέξη και λυγίζεις από κάτω του!) μιλάμε αυτόματα\n1ον, ξεφεύγεις για άλλη μία φορά προς επικίνδυνες ατραπούς 2ον, σκέφτηκες ποτέ ότι ο τρόπος με τον οποίο μας ζητάται να αποδόσουμε τον εγχώριο πολιτισμό ίσως να είναι στείρος και πιθηκίζει έργα που φ\nΚρατήθηκα μακριά από την κουβέντα για διάφορους λόγους, κυρίως προσωπικούς. Ωστόσο θέλω πολύ να καταθέσω την άποψή μου. -Καλείται η λογοτεχνία να "παιδαγωγήσει"; --Αυτός ήταν ο πρωταρχικός της\nΕγώ δεν μπορώ να καταλάβω γιατί είναι κακό να μιλάμε για πολιτικά, μήπως έχουμε χούντα κ δεν το έχω καταλάβει. Για μένα συνδέεται άμεσα η λογοτεχνία με την πολιτική και όποιος τα διαχωρίζει εθελοτυφλεί. Τα πάντα είναι πολιτική δε γίνεται να μην αναλύεις κάτι κ με πολιτικούς όρους. Τέλος πάντων αφού αυτοί είναι οι όροι του φόρουμ οφείλουμε να τους σεβαστούμε όλοι. Απλά δεν μπορώ να συλλάβω πως μπορείς να μιλήσεις για διαπαιδαγώγηση και να τη διαχωρίσεις από όρους όπως πολιτική, ιδεολογία, ηθική κλπ κλπ. Περιμένω να ακούσω από τους υπόλοιπους με βάση ποιες αρχές μπορεί να γίνει η διαπαιδαγώγηση αν αφαιρέσεις αυτή τη χροιά, δεν πρέπει να υπάρχουν πρότυπα; Με βάση τον batman τον superman και τον spiderman θα γίνει η διαπαιδαγώγηση; (ειδικά των νέων). Εγώ εξαρχής μίλησα για στρατευμένη πολιτικά Τέχνη, αλλά φαίνεται δυστυχώς ότι δε συμφωνούν οι περισσότεροι στο φόρουμ.\nEdited January 19, 2014 by Anwrimos23\nΦίλε δεν είναι κακό να μιλάς για πολιτικά, αλλά δεν τα θέλουμε εδώ μέσα. Δεν έχουν σχέση με το φόρουμ. Άλλα πράγματα μας ενώνουν εδώ.\nΥπάρχουν ένα σωρό σημεία στο διαδίκτυο να μιλήσεις για πολιτική. Μίλα εκεί ελεύθερα. Ποια χούντα; Επειδή έχουμε δει πως εκτροχιαζονται τέτοιες συζητήσεις είμαστε χουντικοί; Εδώ μέσα ενωθήκαμε κάτω από το κοινό πρίσμα ότι μας αρέσει να διαβάζουμε ή να γράφουμε ή να βλέπουμε SFF σινεμά ή όλα τα παραπάνω. Αυτά είναι τα σημεία που μας ενώνουν και μας κάνουν μια ομοιογενή ομάδα. Οι πολιτικές πεποιθήσεις του καθενός μας κάνουν ανομοιογενείς, επειδή μέσα σε όλους που τους αρέσει ο Σούπερμαν που αναφέρεις (και είναι σχετικός με το φόρουμ στην θεματολογία του) θα βρεις και τον αναρχικό και τον φασίστα και τον αριστερό και τον δεξιό. Εμείς όμως με όλες τις παραπάνω πολιτκές ομάδες ομάδες ανθρώπων επιλέγουμε να μιλάμε για τον Σούπερμαν. Όχι το τι έτυχε να διαβάσουν μικροί και τώρα ψηφίζουν αυτό που ψηφίζουν και σίγουρα όχι να τους κοσμούμε με διάφορα επίθετα, όπως είδα να κάνεις προς συγκεκριμένο πολιτικό χώρο σε κάποια ποστ σου που σβήστηκαν.\nΣυντονιστής δεν είμαι, αλλά σου λέω με τον πιο φιλικό μου τρόπο που μπορώ να πω, να σταματήσεις αυτήν την κουβέντα που προσπαθείς να πυροδοτήσεις.\nEdited January 19, 2014 by Drake Ramore\nΣεβαστό αυτό που λες, ίσως να ξέφυγα και εγώ, χωρίς να το καταλάβω κ να παρασύρθηκα. Αν αρχίσει η αντιπαράθεση για πολιτικά είναι όπως και με το ποδόσφαιρο, θα εκτροχιαστεί εντελώς η συζήτηση και θα ξεχάσουμε τη λογοτεχνία. Άλλη φορά θα προσέχω περισσότερο αυτά που γράφω για να μη θίγω κάποιον κ ξεφεύγω από το θέμα\nΠεριμένω να ακούσω από τους υπόλοιπους με βάση ποιες αρχές μπορεί να γίνει η διαπαιδαγώγηση αν αφαιρέσεις αυτή τη χροιά; Με βάση τον batman τον superman και τον spiderman θα γίνει η διαπαιδαγώγηση;\nΟχι με βάση τον batman και τον superman, αλλα με βάση τον Αριστοτέλη, τον Πλάτωνα, τον Μάρξ, τον Ανταμ Σμιθ, τον Γκόντγουιν, τα πανεπιστημιακά και σχολικά συγγράμματα, τους πολιούς και σύγχρονους φιλοσόφους, τις έρευνες, τη μεταφυσική, τα θρησκευτικά κείμενα οποιασδήποτε θρησκείας κλπ.\nΈτσι γίνεται η διαπαιδαγώγηση εφ' όρου ζωής.\nΟ batman, o superman και η λογοτεχνία, έχουν υποχρέωση προτίστως να ψυχαγωγίσουν και δευτερευόντως όλα τα άλλα....\nΒέβαια (χεχεχε) και ο Πλάτωνας και ο Μαρξ είχαν τρομερές λογοτεχνικές κλίσεις...\nΘα γράψω πάντως ξανά (μάλλον το κούρασα) ότι δεν πρέπει να πετάμε με ευκολία φράσεις όπως "η λογοτεχνία είναι...", "η λογοτεχνία πρέπει..." άσχετα με τι το συμπληρώνουμε μετά.\nΘυμάμαι ένα ωραίο που είχα διαβάσει στον Τσιφόρο σχετικά με τη μαφία και τον υπόκοσμο, δεν την αναγνώριζε ως ένα κομμάτι της κοινωνίας που κάνει κάποια συγκεκριμένα πράγματα, αλλά μια παράλληλη κοινωνία με διαφορετικά φίλτρα προφανώς σε έντονη αλληλεπίδραση μαζί μας. Θα ήταν ενδιαφέρουσα μια αντίστοιχη οπτική της τέχνης, όχι ως μια δραστηριότητα της ζωής (εδώ αφήνουμε το μαρξισμό) αλλά ως μια παράλληλη διαφορετική ζωή με χιλιάδες πιθανότητες εξάρτημένες κι απ' τον κοινωνικό παράγοντα (εδώ τον ξαναπιάνουμε). Κοινώς ναι μπορείς και να διαπαιδαγωγήσεις και να ψυχαγωγήσεις και να κάνεις τον αναγνώστη να πάθει κατάθλιψη και άλλα χιλιάδες πράγματα. Ας αποδεχτούμε αυτή την πολλαπλότητα κι αντί να ψάχνουμε για κάποιο μεταφυσικό νόημα στην τέχνη ας αρκεστούμε να αποφασίσουμε με γνώμονα τις δικές μας δυνατότητες, ανάγκες και αξίες.\nEγώ πάλι αν είχα παιδιά δεν θα είχα το παραμικρό πρόβλημα, δηλαδή κανένα μα κανένα, να "διαπαιδαγωγηθούν" με ιστορίες του Σούπερμαν, ειδικά τις πιο παλιές. Αντίθετα θα είχα μεγάλο πρόβλημα να ασπάζονται αυτά που και καλά περνάνε στην Ελλάδα σαν αποδεκτή, υψηλή, λογοτεχνία για να μη μιλήσω για τη διασκέδαση, την τηλεόραση κλπ. Αν πάλι έδειχναν κάποια τέτοια κλίση, όπως έδειχνα και γω μικρός, θα τους έδινα να διαβάσουν την Ελληνική μυθολογία, μαζί και με τον Πλάτωνα, μαζί και με τον Αστερίξ, μαζί και με τον Ασίμωφ, μαζί και με το Σταρ Τρεκ.\nΌσο για το ερώτημα του τόπικ: Όχι η λογοτεχνία δεν "καλείται" για τίποτα, από πουθενά και από κανέναν. Όπως είπε και η Νίενορ εξ άλλου, πάνω-κάτω, διαπαιδαγώγηση σημαίνει πολλά πράγματα και ουχί μόνον κοινωνική κριτική του παρόντος ή του παρελθόντος ειδικά δε από συγκεκριμένες πολιτικίζουσες οπτικές. Διαπαιδαγώγηση είναι και η καλλιέργεια της αχαλίνωτης φαντασίας, η δυνατότητα της φυγής, με την έννοια της εξερεύνησης, για να βιώσουμε αυτά που έχουμε μέσα μας ο καθένας και η καθεμιά μας, ακόμα κι αν δεν ξέραμε πως τα είχαμε. Διαπαιδαγώηση είναι να ξέρεις και να γελάς πραγματικά, και τόσα άλλα.\nΌλα αυτά, ξεφεύγουν εντελώς, για μένα, από οποιοδήποτε γενικευμένο "κάλεσμα" ακόμα κι αν αυτό το κάλεσμα ξεκινά με τις καλύτερες προθέσεις. Οπότε... no κάλεσμα. None. Whatsoever. Nada. Zilch. Zip.\nEdit: Yπάρχει μόνο προσωπική επιλογή του συγγραφέα για το τι θα γράψει, και προσωπική επιλογή του αναγνώστη για το τι θα διαβάσει. Ατομική επιλογή. Προσωπική, συνειδητή, αυτόβουλη, και υπεὐθυνη.\nEdited January 20, 2014 by Oberon\nΚρατήθηκα μακριά από την κουβέντα για διάφορους λόγους, κυρίως προσωπικούς. Ωστόσο θέλω πολύ να καταθέσω την άποψή μου.\n-Καλείται η λογοτεχνία να "παιδαγωγήσει";\n--Αυτός ήταν ο πρωταρχικός της σκοπός.\n-Καλείται η λογοτεχνία να "παρέχει κάτι θετικό το οποίο να αποκομίζει κάποιος";\n-- Ακόμη κι αν αυτό το κάτι είναι λίγες στιγμές τεμπελιάς, θεωρώ ότι η λογοτεχνία μόνο να σε εξυψώσει μπορεί.\n-Είναι αυτοσκοπός το να περιλαμβάνει η λογοτεχνία κοινωνικοπολιτικά μηνύματα και μανιφέστα;\n-- Όχι. Είναι όμως γεγονός ότι κανείς δε μπορεί να γράψει εκτός του κοινωνικοπολιτικού καθεστώτος στο οποίο βρίσκεται, όπως επίσης και δε μπορεί να γράψει ακυρώνοντας εντελώς τις προσωπικές του πεποιθήσεις.\n-Είναι αυτοσκοπός το να νουθετεί η λογοτεχνία και "να διαπλάθει συνειδήσεις;"\n-- Εννοείται πως όχι. Δε θεωρώ αξιόμεμπτο να σου παραθέτει την άποψή της σχετικά με κάτι, αλλά είναι εξοργιστικό όταν χρησιμοποιεί τεχνικές όπως η νουθεσία και η κατήχηση. Νουθετούνται τα βρέφη που δεν έχουν νου. Οι ενήλικες απλά διαμορφώνουν άποψη.\n-Ρε μήπως η λογοτεχνία είναι κατά βάση ψυχαγωγία;\n--Ναι, αλλά η λέξη "ψυχαγωγία" έχει άλλη βαρύτητα από αυτήν που θεωρούμε ότι έχει. Επιστρέφοντας στην απάντηση της πρώτης ερώτησης, αυτός ήταν ο πρωταρχικός σκοπός της λογοτεχνίας, να ψυχ-αγωγήσει. Να οδηγήσει (άγω) την ψυχή σε ανώτερα επίπεδα, σε εκείνο που σήμερα θα ονομάζαμε καλλιέργεια.\n-Μήπως είναι προτιμότερο κάποιος που θέλει να διαπαιδαγωγηθεί, να προτιμήσει κάποια έρευνα, κάποια εγκυκλοπαίδεια, ή κάποιο εκπαιδευτικό σύγγραμμα;\n--Εγώ προσωπικά ψυχαγωγούμαι (δηλαδή διασκεδάζω) και με τέτοιου είδους συγγράμματα. Διάβασα πριν από καιρό, πώς τα τσουνάμι επηρέασαν την αποίκηση της Νέας Ζηλανδίας από τους Μαορί. Διασκέδασα αφάνταστα.\nΚαι καταλήγω με μια δική μου ερώτηση: Μήπως να μην βάζουμε ταμπέλες στο γραπτό λόγο;\nΘα συμφωνήσω με την Ευθυμία σχεδόν σε όλα, εκτός από αυτό:\nΕίναι όμως γεγονός ότι κανείς δε μπορεί να γράψει εκτός του κοινωνικοπολιτικού καθεστώτος στο οποίο βρίσκεται, όπως επίσης και δε μπορεί να γράψει ακυρώνοντας εντελώς τις προσωπικές του πεποιθήσεις.\nAν ήταν εγγενώς αδύνατο να γράψει κάποιος εκτός του κοινωνικοπολιτικού καθεστώτος στο οποίο βρίσκεται, δεν θα υπήρχε πραγματικά λογοτεχνία του φανταστικού με καμμία δύναμη στον κόσμο. Θα ήταν σχήμα οξύμωρο δηλαδή. Στο δεύτερο σκέλος, τείνω να συμφωνήσω ωστόσο, αλλά υπάρχουν πάμπολλοι συγγραφείς που ακυρώνουν στο γράψιμό τους τις προσωπικές τους πεποιθήσεις. Αν το καταφέρνουν εντελώς, ή αν είναι καν θεμιτό, ή και "έντιμο" είναι άλλο ζήτημα. Αυτό το τελευταίο είναι λίγο μπερδεμένο ζήτημα κα δεν θα το αναλύσω πολύ για να μην πάει αλλού η συζήτηση από το θέμα της, οπότε θα περιοριστώ σε αυτό: Eίναι ιδιαίτερα "controversial" σήμερα, το κατά πόσο μια άποψη, ειδικά ακραία, που εκθειάζεται σε ένα λογοτεχνικό έργο, είναι άποψη του συγγραφέα, ή του χαρακτήρα που έχει αυτή την άποψη στο βιβλίο και ο συγγραφέας σαν πρόσωπο δεν έχει τις πεποιθήσεις των χαρακτήρων του. Kαι κάπου εδώ μπαίνει συχνά και το ερώτημα περί διαπαιδαγώγησης, ψυχ-αγωγίας κ.λπ.\nΌπως και να έχει, το ποστ σου ήταν πολύ ωραίο και πολύ εμπεριστατωμένο όπως συνήθως.\nΈφερα στο νου μου δύο περιπτώσεις σχετικές με αυτό που λες, Διονύση:\n1. Ντε Σαντ. Υποτίθεται ότι είναι η νούμερο ένα εξω-κοινωνική συμπεριφορά αυτή που περιγράφει, εντελώς αντίθετη με τα χρηστά ήθη κλπκλπκλπ. Οκέι, αλλά είμαστε σίγουροι γι' αυτό; Δηλαδή εκείνη την εποχή δεν υπήρχαν παιδεραστές και φαύλοι και άνθρωποι με πολύ ιδιαίτερες ερωτικές προτιμήσεις; Άρα δεν δρα εκτός του κοινωνικού του γίγνεσθαι, απλά εκτός της τρέχουσας ηθικής. Στην ουσία στυλητεύει την υποκρισία της κοινωνίας. Άρα πάλι με την κοινωνία ασχολείται.\nΑυτό εννοώ λέγοντας "κοινωνικόπολιτικό καθεστώς". Όχι την κοσμοπλασία ή την επιλογή του υποβάθρου.\n2. Ο Μάρτιν -και ο κάθε Μάρτιν- έπλασε το Γουέστερος και περιγράφει τα ήθη του του. Μη μου πεις ότι δεν προσπαθεί να σοκάρει εσένα, τον αναγνώστη του 2014, αλλά και τον εαυτό του ως συγγραφέα, να δει μέχρι πού μπορεί να φτάσει, βάζοντας το Ντρόγκο να βιάζει τη Ντενέρις ενώ εκείνη είναι, πόσο, 13-14 ετών. Αλλά ποντάρει σε αυτό, στο ότι και ο ίδιος τραβάει την τόλμη του στα άκρα περιγράφοντας μια τέτοια σκηνή. Δε μπορεί -παρά τη φαντασία του- να αποβάλει αυτό που έχει ως ηθική. Περιγράφει την πράξη, αλλά στην ουσία τη στυλητεύει κι αυτός, οι λέξεις που χρησιμοποιεί σου δίνουν τη διάσταση του γεγονότος όπως την κατανοούμε σήμερα.\nEπειδή ο Μάρτιν είναι ιδιαίτερα δημοφιλής δεν θα σχολιάσω αυτό το σημείο γιατί πραγματικά, εχμ, δεν είναι από τους αγαπημένους μου συγγραφείς.\nΩστόσο, ούτε εγώ αναφερόμουν σε κάτι τόσο "επιφανειακό" όσο η κοσμοπλασία. Εξ άλλου, στην παλαιότερη ε.φ. πολλά βιβλία στα οποία η κοσμοπλασία τους τα τοποθετούσε στο μακρινό μέλλον, ουσιαστικά ήταν η όποια τοπική κοινωνία της εποχής που γράφτηκαν αλλά με διαστημόπλοια. Όχι, δεν αναφέρομαι σ'αυτό. Αναφέρομαι στο κοινωνικοπολιτικό καθεστώς που είπες. Το ότι ο Ντε Σαντ περιέγραφε καταστάσεις που συνέβαιναν ούτως ή άλλως (ναι, υπήρχαν και παιδεραστές και πόρνες κλπ) ουσιαστικά πήγαινε κόντρα στο "καθεστώς", δηλαδή σκριβώς εκτός της κυρίαρχης ηθικής. Το ίδιο ισχύει και για τη Βικτωριανή εποχή (που έχει κα τους δικούς της Ντε Σαντ αν το ψάξει κάποιος) που είναι γνωστή για τις ιδιαίτερα πουριτανικές της απόψείς. Όμως αυτές οι απόψεις, αυτή η ηθική αφορούσε κυρίως τα "ανώτερα" στρώματα, όχι τα "κατώτερα". Ωστόσο το κοινωνικοπολιτικό καθεστώς κάθε εποχής δεν συμπεριλαμβάνει την ολότητα της ανθρώπινης εμπειρίας, αντίθετα τείνει να την καταπιέζει.\nΈτσι, η γέννηση της λογοτεχνίας του φανταστικού, που προήλθε περισσότερο από πιο "λαικές" ανάγκες και λιγότερο από τους διανοούμενους, οι οποίοι συχνά ήταν ακριβώς αυτοί τους οποίους το όποιο κυρίαρχο κοινωνικοπολιτικό καθεστώς συνέφερε να μείνει ως είχε, έγινε ένα μέσον διαπαιδαγώγησης και ψυχαγωγίας που στην καλύτερες εκφάνσεις του ήταν εκτός αυτού του καθεστώτος και ως τέτοιο, σόκαρε αν πήγαινε κόντρα στην πουριτανική ηθική, ή τύγχανε περιφρόνησης από ακριβώς το κυρίαρχο καθεστώς.\nΌχι πως οι περισσότεροι συγγραφείς του φανταστικού είχαν, ή έχουν, οποιεσδήποτε επαναστατικές τάσεις ή κινούνται από κάποια ανάγκη να εκφράσουν κάποια κοινωνική τομή. Συνέβη όμως, καθώς η λογοτεχνία του φανταστικού εξελισσόταν, να δημιουργήσει έναν πιο... "ασφαλἠ" τρόπο να εκφραστούν ιδέες, υπό το πρόσχημα της φαντασίας, που ήταν απλά... εκτός.\nΤέλος πάντων για να μη μακρηγορώ, η μόνη μου διαφωνία αφορά στο ότι ενώ κανείς μας δεν μπορεί να ξεφύγει από το σύνολο της ανθρώπινης εμπειρίας, το όποιο τοπικό κοινωνικοπολιτικό καθεστώς δεν συμπεριλαμβάνει αυτό το σύνολο, αλλά μόνο ένα μέρος του, συνήθως το πιο "πυκνό" και άκαμπτο. Στη λογοτεχνία του φανταστικού, αν δεν υπάρχουν συγκεκριμένα και επιβεβλημένα εμπόδια, η ακαμψία αυτή δεν υφίσταται. Εν δυνάμει, τουλάχιστον.\nEdited January 21, 2014 by Oberon\nOberon, θα μου επιτρέψεις να διαφωνήσω μαζί σου και να συμφωνήσω με την Ευθυμία.\nΝομίζω ότι το γεγονός ότι τα κείμενα ΕΦ των μεγάλων της μεταπολεμικής περιόδου, και μέχρι και το 1970 θα έλεγα, αλλά και μετά, όπως του Banks, αποτελούν, στην ουσία, ακούσια ή εκούσια σχόλια για την εκάστοτε κοινωνικοπολιτική κατάσταση, νομίζω ότι τα λέει όλα.\nΘα παρακαλούσα να μην σας τρομάζει τόσο πολύ ο όρος "κοινωνικοπολιτικό". Δεν εννοούμε δεξιά ή αριστερά μανιφέστα, δεν μιλάμε για πολιτικές ατζέντες. Το πολιτικό στοιχείο δεν είναι δυνατόν να απουσιάζει - όποια μορφή και να παίρνει. [Ξεφεύγω από το φανταστικό] Παραπάνω είδα να αναφέρεται ότι το Τρίτο Στεφάνι δεν είναι πολιτικό. Αν είναι δυνατόν, αυτό το βαθύτατα πολιτικό κείμενο. Ή μήπως ο περισσότερος Καραγάτσης δεν είναι βαθιά πολιτικός;\nΑντίλογος: Και ας πούμε ότι έχουμε μια καλογραμμένη ιστορία, στην οποία τα μέλη μιας παρέας ελαφρόμυαλων, ξεπαστρέφονται ένα προς ένα από κάποιο τέρας.\nΔεδομένου ότι δεν έχει τίποτα το κοινωνικοπολιτικό εκ πρώτης όψεως:\n- Κάποιοι θα την απορρίψουν με τη μία αποκαλώντας τη "σαβούρα" και δίχως να ασχοληθούν με το αν είναι καλογραμμένη, ενδιαφέρουσα κλπ.\n- Κάποιοι "διανοούμενοι", θα διασκεδάσουν πολύ διαβάζοντάς τη και προκειμένου να δικαιολογήσουν το γεγονός ότι πέρασαν καλά, θα προσπαθήσουν να εντοπίσουν στο κείμενο, αλληγορίες, κοινωνικοπολιτικά σχόλια και υψηλά νοήματα. Το ξέρουμε όλοι ότι αυτό γίνεται διαρκώς και σε όλες τις μορφές της τέχνης. Δεν λέω κάτι καινούργιο.\n- Τέλος, από το πολύ πες-πες, θα ξεφυτρώσει μια νέα φάρα που αποτελεί κράμμα μεταξύ ευκολόπιστων και πικρόχωλων, η οποία θα ΔΟΓΜΑΤΙΣΕΙ το γεγονός ότι η τέχνη θα πρέπει δε και καλά να παιδαγωγεί και να εξυψώνει.\nΣυμφωνώ ότι κάποτε η λογοτεχνία διαπαιδαγωγούσε τη νεολαία, αλλά στις μέρες μας, με το ίντερνετ και τη τόση συσσωρευση γνώσεων και κοινωνικοπολιτικών απόψεων, δεν μπορεί η διαπαιδαγώγιση να αποτελεί έναν βασικό παράγοντα που να εντάσσει ένα λογοτεχνικό σύγγραμμα στα "καλά".\nΆλλωστε μέσα στους συγγραφείς που θεωρούνται κλασικοί στις μέρες μας, υπάρχουν και πολλοί που έγραφαν κατά βάση ψυχαγωγία στην εποχή τους και που απλώς αναγνωρίστηκαν εκ των υστέρων κάποια λαογραφικά και πολιτιστικά στοιχεία στο έργο τους που ήταν αντιπροσωπευτικά της εποχής εκείνης.\nΌσον αφορά τη λογοτεχνία του φανταστικού, υπάρχουν κατ' εμέ δύο βασικές σχολές σκέψεως στη χώρα μας, οι οποίες την αναδείξαν και την προώθησαν:\n(προσοχή αυτό που ακολουθεί από εδώ και πέρα ενδέχεται να σας θυμώσει και να σας προσβάλλει. Συνεχίστε την ανάγνωση με δική σας ευθύνη)\n- Οι πρωτεργάτες, που ήταν οι ΕΡΕΥΝΗΤΕΣ μεταφυσικών φαινομένων, όπως ήταν ο Μπαλάνος, ο Βέμπος, ο Μαστακούρης, ο Γιαννουλάκης, ο Πανώριος κλπ, οι οποίοι αντιμετώπιζαν τη λογοτεχνία του φανταστικού ως ένα αναπόσπαστο κομμάτι του μεταφυσικού και έκαναν ανοίγματα προς αυτή, σηματοδοτώντας την εκκίνησή της στην ελληνική αγορά βιβλίου. Χαρακτηριστικό αυτής της σχολής είναι ότι ουδέποτε υποστήριξαν ότι προωθούν την "υψηλή τέχνη" και "τα υψηλά ιδανικά", όπως επίσης ουδέποτε αξιολογούσαν τις ιστορίες που εξέδιδαν ως "καλογραμμένες" ή "κακογραμμένες", ουδέποτε τους απασχόλησε η "γραφή" των συγγραφέων, η "λογοτεχνική τους αξία" και οι "συγγραφικές επιλογές τεχνικής". Απλά γούσταραν την λογοτεχνία του φανταστικού και από εκεί και πέρα, όποιος αναγνώστης ήθελε, μπορούσε να τους ακολουθήσει.\n- Η δεύτερη σχολή που είναι στα πάνω της τελευταία, είναι οι ΔΙΑΝΟΟΥΜΕΝΟΙ, οι οποίοι αντιμετωπίζουν τη λογοτεχνία του φανταστικού, προτίστως ως λογοτεχνία. Και καλά κάνουν, εφόσον αυτοί είναι οι καθ' ύλην αρμόδιοι. Αυτοί έχουν εισάγει στη πιάτσα της λογοτεχνίας του φανταστικού, όρους όπως "παραλογοτεχνία", "διαπαιδαγώγηση", "κοινωνικοπολιτικό μήνυμα", "λογοτεχνική αξία", "συγγραφικές τεχνικές" και άλλα τέτοια "ωραία". Αυτοί λοιπόν παρέλαβαν τη λογοτεχνία του φανταστικού από τους πρωτεργάτες που προ-ανέφερα και την ρίξανε στην αρένα με τα θηρία. Δηλαδή στην αρένα του υποκειμενισμού. Της υποκειμενικής αξιολόγισης. Δηλαδη, στα λογοτεχνικά δόγματα, βάση των οποίον κάποιος ρητορεύει για να χρήσει "αριστούργημα" αυτό που ανταποκρίνεται στο προσωπικό του γούστο και "τερατούργημα" αυτό που δεν γουστάρει. Αυτοί οι επηρμένοι λοιπόν, είναι που βγάζουν μπιμπίκια και μόνο στον τίτλο ενός τέτοιου νήματος. Με την "πολύτιμη" καθοδήγηση αυτών, έμαθα ότι συγγραφείς που γούσταρα "δεν έγραφαν καλά" και ότι άλλοι συγγραφείς που επίσης γούσταρα "έγραφαν καλα". Ή ότι συγγραφείς που ΔΕΝ ήθελα να διαβάσω ούτε αράδα τους λόγω αποστροφής, "έγραφαν καλά".\nΌπως καταλάβατε δεν έχω σε πολύ υπόληψη τους "διανοουμενους", αλλά that 's just me.\nEdited January 21, 2014 by alien666\nΘίγεις ένα υπαρκτό θέμα μεν, για τους "διανοούμενους" που έχουν μπει στον χώρο, αλλά δεν ξέρω κατά πόσο σχετίζονται με το θέμα του νήματος από την μια και κατά πόσο είναι μια εκ των δύο μόνο ομάδων που υπάρχουν στον χώρο από την άλλη.\nΕγώ το έγραψα ότι δεν είναι πολιτικό το "Τρίτο Στεφάνι" και εννοούσα ότι δεν κάνει κομματική προπαγάνδα, δεν πάει συνειδητά να σπρώξει τον αναγνώστη προς κάποια συγκεκριμένη ιδεολογία. Εννοείται ότι σχεδόν τα πάντα, εφόσον τοποθετούνται σε μια συγκεκριμένη, ολοκληρωμένη στην περιγραφή της, κοινωνία, δε μπορούν παρά να αποτελούν κοινωνικοπολιτικό σχόλιο για την κοινωνία της εποχής/χώρας στην οποία γράφτηκαν και όχι μόνο. Ίσως να εξαιρούνται κάποια πολύ ελαφρά όπως τα Άρλεκιν ή όσα, τέλος πάντων, δεν δίνουν αρκετά ολοκληρωμένη εικόνα της κοινωνίας στην οποία συμβαίνουν.\nΑγαπητέ alien666, δεν καταλαβαίνω γιατί περιμένεις να προσβληθούμε με αυτό σου το ποστ, απλώς νομίζω ότι βγαίνεις λίγο από το θέμα και πας στο αν είναι παραλογοτεχνία η λογοτεχνία του φανταστικού ή αν έχει σχέση με όσους πιστεύουν στ' αληθεια σε παραφυσικά φαινόμενα και δεν τα βλέπουν μόνο ως λογοτεχνία ή αν η αξία της λογοτεχνίας κρίνεται από το γράψιμο ή το περιεχόμενο.\nΚαι το "διαπαιδαγώγηση" με ήτα, μου έβγαλες το μάτι...\nΔεν είπα ότι θα προσβληθείτε όλοι, γι' αυτό και είπα "ενδέχεται". Οι περισσότεροι δεν νομίζω ότι θα προσβληθούνε.\nΤώρα σχετικά με το αν έχει σχέση: Για μένα έχουν μεγάλη σχέση αυτά που ανέφερα, γιατί όλο το πακέτο με τη "καλή γραφή- υψηλή τέχνη-διαπαιδαγώγηση κλπ" το γνώρισα μέσω της διανόησης και μάλιστα πολύ αργότερα από τότε που γνώρισα τη λογοτεχνία του φανταστικού. Εφόσον όλα αυτα τα ζητήματα δεν υπήρχαν παλιά, αλλά μόνο από ένα σημείο και μετά πέσανε όλα στο τραπέζι, για μένα αποτελούν στοιχεία της ίδιας σχολής του φανταστικού.\nΕγώ γνώρισα τη λογοτεχνία του φανταστικού διαβάζοντας για τη Κούφια Γη, για τους θρύλους, για τις μυστικές εταιρίες, για το τρίγωνο των βερμούδων κλπ, άσχετα αν όταν ήμουν μικρός είχα διαβάσει και πολλούς κλασικούς συγγραφείς. Επίσης έβλεπα πολύ X-files.\nΑλλιώς αντιμετωπίζει κάποιος τη λογοτεχνία και τον ρόλο που επιτελεί όταν την έχει γνωρίσει έτσι, παρά κάποιος που έχει γαλουχηθεί με Παπαδιαμάντη, Κόντογλου, Ταχτσή, Γώγου, Δημουλίδου, Καζατζάκη, Τσέχωφ, Ουγκώ κλπ (παρόλο που Κοντογλου, Παπαδιαμάντη, Καζατζάκη και Ουγκώ, έχω διαβάσει κι εγώ).\nΚοίτα, η μερίδα φανταζάδων που τη βρίσκουν με μεταφυσικά υπάρχει, αλλά δε νομίζω ότι θα τη βρεις να εκπροσωπείται δυναμικά στο sff.gr\nΤώρα, επειδή λες για διανοούμενους και χομπίστες, ο διαχωρισμός είναι απλουστευτικός.Αυτό που βλέπω εγώ είναι πως αρκετοί σύγχρονοι φιλόλογοι (διδακτορικοί και νεαροί ερευνητές) έχουν μεγαλώσει με κόμιξ και ΕΦΦ και η "ρετσινιά" σταδιακά σβήνει και από το φανταστικό, όπως έσβησε πχ και από το αστυνομικό μόλις οι εκδόσεις έπαψαν να είναι τσέπης ;)\nΕπίσης είμαι σίγουρος ότι όλοι οι εισηγητές του φανταστικού στην Ελλάδα που αναφέρεις μια χαρά λογοτεχνικές κριτικές έχουν κάνει για καλογραμμένες/κακογραμμένες ιστορίες, ξεκινόντας από τους ιστορικούς προλόγους του Μπαλάνου στις Ωρώρες και φτάνοντας στον Πανώριο και τις βιβλιοπαρουσιάσεις που κάνει μέχρι σήμερα.\nΧμμ, εγώ που δεν ανήκω σε καμία από τις παραπάνω κατηγορίες δεν ξέρω πως να νιώσω.\nΠάντως είμαι σίγουρος ότι δεν έχω στην βιβλιοθήκη μου ούτε ένα βιβλίο για κούφια γη΄,μυστικές εταιρίες, ΕΛ και δεν ξέρω εγώ τι άλλο.\nΕπίσης πρέπει να είναι από τις ελάχιστες αναφορές στο φόρουμ για αυτά, τουλάχιστον τα τελευταία 4 χρόνια που παρακολουθώ ανελλιπώς. Πιστεύω ότι η πλειοψηφία των μελών εδώ δεν έχει συνδέσει το μεταφυσικό με το φάντασυ.\nΤα ονόματα που ανέφερα (που καθιέρωσαν τη λογοτεχνία του φανταστικού) έχουν ασχοληθεί εκτεταμένα με μεταφυσικές έρευνες (γι αυτό και δημιούργησαν ένα ιδιέταιρο lifestyle στο κοινό). Επομένως αν τους ξέρετε, ξέρετε και τι έχουν κάνει σε αυτούς τους τομείς.\nΓια τους καινούργιους που δεν τους ξέρουν, να πω ότι εκείνοι δεν είχαν καμία απολύτως σχέση με κάτι τηλε-βιβλιοπώληδες που εμφανίστηκαν τελευταία και που πουλάνε "τις προφητείες των γερόντων", τα "Νεφελίμ" και άλλα τέτοια ανάξια λόγου.\nΗ ουσιαστική διαφορά αυτών με όσους προανέφερα, ήταν ότι αυτοί που προανέφερα έκαναν "σοβαρή" δουλεια και απευθύνονταν σε ένα κοινό που κουβαλάει μια στοιχειώδη νοημοσύνη στο κεφάλι του. Και μόνο η βιβλιογραφία που είχαν επιστρατεύσει, ήταν σημαντική.\nΣχετικά με το αν υπάρχει το κοινό τους εδώ μέσα: Το κατάλαβα κι εγώ πως δεν υπάρχει, αλλά δεν είμαι βέβαιος ότι αυτό που υπάρχει είναι υπερβολικά προσηλωμένο στα δόγματα της διανόησης. Απλώς είναι καλό να ξέρουμε και πώς ξεκίνησε να "κινείται κάτι" στο ελληνικό φανταστικό. Δεν μπορούμε να τραβήξουμε μια μονοκονδυλιά και να το διαγράψουμε.\nΥπήρξε πάντως μια οργανωμένη κουλτούρα κάπου εκεί στα 90s στην οποία το ελληνικό φανταστικό χρωστάει πολλά.\nΤΩΡΑ είναι που βγήκα εντελώς εκτός θέματος. Συγνώμη...\nΕγώ πάλι γνώρισα την λογοτεχνία του Φανταστικού όπως και ο Βασίλης, από τα "μεταφυσικά" μου διαβάσματα. Εϊναι λιγάκι συγκοινωνούντα δοχεία βέβαια, ΔΕΝ γίνεται να σου αρέσει να διαβάζεις για τον Αποκρυφισμό π.χ και να μην πάθεις στυτικά ρίγη όταν πρωτοδιαβάσεις Λαβκραφτ\nΑπό την άλλη όμως δεν έπαψα ΠΟΤΕ να κρίνω κάθε ΣΦΦ ανάγνωσμα με τους όρους που έκρινα και τα άλλα βιβλία, τα της "συμβατικής" λογοτεχνίας. Κάτι καλογραμμένο είναι καλογραμένο, ΤΕΛΟΣ,.- Είτε λέει για την αποξένωση του σύγχρονου ανθρώπου ξερωγώ, είτε λέει για σαπίζοντα ζόμπυ που κατασπαράζουν μία ατυχή παρέα εφήβων.\nΥΓ +1 στον Νιχίλιο για την αστυνομική λογοτεχνια και τις εκδόσεις τσέπης. Ειδικά στην χώρα μας, είναι χτυπητό και το παράδειγμα (εκδ. ΑΓΡΑ) που εβγαλε τα αστυνομικά από την ντουλάπα και έκανε τον μέχρι πρότινως σνομπ αναγνώστη να τα πιάσει από το ράφι...\nEdited January 21, 2014 by Adicto\nΣχετικά με το αν υπάρχει το κοινό τους εδώ μέσα: Το κατάλαβα κι εγώ πως δεν υπάρχει, αλλά δεν είμαι βέβαιος ότι αυτό που υπάρχει είναι υπερβολικά προσηλωμένο στα δόγματα της διανόησης.\nΒασικά εδώ μέσα νομίζω ότι δεν υπάρχει ούτε το ένα ούτε το άλλο σε ικανούς αριθμούς. Από αυτό συμπεραίνω ότι υπάρχουν πολύ περισσότερες κατηγορίες από τις δύο αυτές που είναι υπεραπλουστευμένες και γενικές.\nΑν έχει τόσο σημασία το να πωλείται η λογοτεχνία του φανταστικού στα βιβλιοπωλεία, σε ιλουστρασιόν εκδόσεις, ώστε να βγάλουν κάποιοι το συμπέρασμα ότι είναι ποιοτική, τότε ο στόχος έχει πετυχει.\nΕμένα δεν με ενδιαφέρει καθόλου. Εχω διαβάσει αριστουργήματα σε τσέπης από περίπτερα και φόλες από βιβλιοπωλεία. Χώρια που μου αρέσει πολύ να αγοράζω τσέπης από περίπτερα.\nΕφόσον όμως θεωρείται -καλώς ή κακώς- ότι "έχει αναγνωριστεί επίσημα η λογοτεχνία του φανταστικού" επειδή μπήκε στα βιβλιοπωλεία με πολυτελείς εκδόσεις, τότε ο στόχος επετευχθει.\nΟι περισσότεροι φαν του φανταστικού, γνωρίζουν πλέον ότι οι Μπάρκερ και Κινγκ που πωλούνται στο περίπτερο, θεωρούνται κορυφαίοι, άσχετα με το αν αν πωλούνται στο περίπτερο.\nΕπομένως δεν κρίνεται πλέον η λογοτεχνία με βάση τα σημεία πώλησής της. Αυτό σημαίνει, ότι και να γυρίσει στα περίπτερα, δεν χάλασε κι ο κόσμος...\nΜα εγώ δεν αναφέρθηκα σε κατηγορίες κοινού, αλλά σε κατηγορίες αυτών που όντας μέσα στα πράγματα, ανέδειξαν τη φανταστική λογοτεχνία. Το κοινό εννοείται ότι δεν μπορεί να μπει εύκολα σε καλούπια...\nH διαφωνία μου δεν σχετίζεται με το αν και κατά πόσο η λογοτεχνία του φανταστικού στο σύνολό της αποτελεί σχόλιο, αν θελήσει να τη δει κάποιος έτσι, της εκάστοτε κοινωνίας. Εμφανώς και αποτελεί. Η διαφωνία μου αφορά μόνο στο σχόλιο της Ευθυμίας για το ότι είναι αδύνατον να γράψει κάποιος εκτός του κοινωνικοπολιτικού καθεστώτος στο οποίο βρίσκεται. Έμφαση στη λέξη "καθεστώτος". Ερμηνεύω τη λέξη με την έννοια "κυρίαρχες τάσεις", ή ακόμα και "zeitgeist". Και βασίζομαι στο ότι αποδέχομαι πως το σύνολο της ανθρώπινης εμπειρίας, αυτών που κάποιος μπορεί να βιώσει, να σκεφτεί, και να γράψει, είναι πολύ μεγαλύτερο από οποιοδήποτε κοινωνικοπολιτικό καθεστώς οποιασδήποτε δεδομένης εποχής.\nΔεν έχει να κάνει τίποτα ούτε με την κοσμοπλασία, ούτε με τα Άρλεκιν (αυτά κι αν είναι ΜΕΣΑ στο εκάστοτε κοινωνικοπολιτικό κλίμα!), ούτε με "απολιτίκ" συγγραφή. Έχει όμως να κάνει με τη σκέψη "΄εξω από τα κουτιά". Όχι μόνο σαν αντιδραστικότητα, δεν είναι τόσο ρηχό το θέμα, αλλά περισσότερο σαν διάθεση να σκεφτεί ένας συγγραφέας, και να βιώσει, κάτι πιο .... irregular, να το πω έτσι, και να το γράψει. Πάμπολλοι συγγραφείς που έγιναν διάσημοι, και εντός και εκτός της λογοτεχνίας του φανταστικού και, κυρίως που θεωρήθηκαν και θεωρούνται "αιώνιοι" έκαναν ακριβώς αυτό. Σκέφτηκαν έξω από το όποιο "καθεστώς" της εποχής τους. (Δεν μιλάω εδώ βέβαια αναγκαστικά για εμπορικα διάσημους συγγραφείς, ειδικά σημερινούς).\nΥπαρχουν όμως και πολλοί, ή μάλλον πολλΕΣ συγγραφείς, που έκαναν το ίδιο αλλά παρέμειναν σχετικά άγνωστοι και μόνο σήμερα έρχονται στην επιφάνεια τα έργα τους. Αρκετές γυναίκες έμειναν άγνωστες σαν συγγραφείς ακριβώς γιατί αυτά που έγραψαν ήταν, σε μεγάλο βαθμό τέλος πάντων, *εκτός* του κοινωνικοπολιτικού καθεστώτος της εποχής τους.\nΓια να το συνδέσω με το θέμα του τόπικ, και για να αποφευχθεί παραπάνω να πλατιάσει η όμορφη συζήτηση, θεωρώ πως αυτοί οι συγγραφείς καλούνταν μόνο από τον εαυτό τους να γράψουν ό,τι έγραψαν και οι εκάστοτε ιδέες περί διαπαιδαγώγησης, δηλαδή μια άλλη μορφή διδακτισμού τελικά, ήταν ακριβώς αυτό που τους δημιούργησε εμπόδια, και τελικά... ξεχάστηκαν, μερικοί για αιώνες. Γι'αυτό και αρχικά έγραψα πως διαφωνώ με το ότι η λογοτεχνία "καλείται" να ¨"διαπαιδαγωγήσει". Λειτουργεί μεν ως όργανο διαπαιδαγώγησης, αλλά όταν αυτά (κάλεσμα - διαπαιδαγώγτηση) ορίζονται σαν αιτίες ύπαρξης, σαν "ανώτερα ιδανικά" κατά κάποιο τρόπο, τότε δημιουργείται αυτόματα ένα ρήγμα μεταξύ αυτού που είναι λογοτεχνικά "υψηλό" και αυτού που είναι λογοτεχνικά "χαμηλό" με ό,τι αυτοί οι διαχωρισμοί συνεπάγονται.\nEdited January 22, 2014 by Oberon\nΝα γειάσει το πληκτρολόγιό σου, που λες τα αυτονόητα.\nΑντιλαμβάνεσαι λάθος το εξής απ' όσα λέμε: λέμε ότι το λογοτεχνικό έργο, όσο έξω από τα κουτιά και να είναι, προκύπτει από τα ερεθίσματα του λογοτέχνη, ο οποίος, ακριβώς επειδή είναι εξ ορισμού ανήσυχο πνεύμα, γράφει ορμώμενος από την κοινωνικοπολιτική κατάσταση. Το πώς την ερμηνεύει, πώς την αφομοιώνει και πώς την αξιοποιεί για να παρουσιάσει στον αναγνώστη κάτι (το οποίο εκ πρώτης όψεως μπορεί να δίνει την εντύπωση ότι είναι παντελώς άσχετο με αυτή) είναι δική του υπόθεση.\nΝα κλείσω λέγοντας ότι, καθώς μεγάλωνα στις δεκαετίες του 70 και του 80, διάβασα σχεδόν τα πάντα (από τις κατηγορίες που αναφέρονται εδώ). Στη βιβλιοθήκη μου συνυπήρξαν εξαρχής ο Βενέζης με τον Καραγάτση και τον Ταχτσή, η Άλκη Ζέη και ο Κουμανταρέας με τον Τσιφόρο, ο Χενλάιν και ο Ασίμοφ με τα Αινίγματα του Σύμπαντος και το Μυστήριο του Τριγώνου των Βερμούδων, ο Αστερίξ με το Δυναμικό Αγόρι, ο Άγγελος Βλάχος με τον Νικολάι Οστρόφσκι (και άλλα πολλά). Γι' αυτό και έμαθα η όποια μονομέρεια να μου φαίνεται κάπως...\nτο λογοτεχνικό έργο, όσο έξω από τα κουτιά και να είναι, προκύπτει από τα ερεθίσματα του λογοτέχνη, ο οποίος, ακριβώς επειδή είναι εξ ορισμού ανήσυχο πνεύμα, γράφει ορμώμενος από την κοινωνικοπολιτική κατάσταση. Το πώς την ερμηνεύει, πώς την αφομοιώνει και πώς την αξιοποιεί για να παρουσιάσει στον αναγνώστη κάτι (το οποίο εκ πρώτης όψεως μπορεί να δίνει την εντύπωση ότι είναι παντελώς άσχετο με αυτή) είναι δική του υπόθεση.\nΝα χαρώ εγώ συγγραφέα (στον εαυτό μου απευθύνομαι φυσικά). Αυτό ακριβώς εννοούσα, αλλά φαίνεται δεν έχω τη δυνατότητα να εκφράσω αυτό που σκέφτομαι με τις σωστές λέξεις.


Η ακτοπλοΐα το 2020 - ParosIn.gr\nΗ ακτοπλοΐα το 2020\nΤo 2020 θα είναι μια χρονιά ορόσημο για την ναυτιλία (ποντοπόρο και ακτοπλοΐα).\nΣτην αγορά είναι ήδη γνωστό ότι, μετά από τις όποιες προσπάθειες διαπραγμάτευσης της Ένωσης Ελλήνων Εφοπλιστών με τους ευρωπαϊκούς θεσμούς, το 2020 είναι το απώτατο χρονικό σημείο συμμόρφωσης για όλα τα πλοία.\nΤο τι θα συμβεί στην ποντοπόρο ναυτιλία είναι ένα άλλο κεφάλαιο, δεδομένης της παγκοσμιοποιημένης δραστηριότητας της ποντοπόρου ναυτιλίας.\nΠάντως οι εκτιμήσεις από Ελληνικούς ομίλους προβλέπουν απόσυρση σημαντικού αριθμού πλοίων (έως και 25%) και σημαντικές επενδύσεις προσαρμογής των πλοίων που θα παραμείνουν σε ενεργό δράση.\nΗ ακτοπλοΐα όμως είναι ο μοχλός στήριξης της νησιωτικότητας, αλλά και της Ελληνικής οικονομίας.\nΧωρίς ακτοπλοΐα η οποία θα δραστηριοποιείται όλο το χρόνο δεν υπάρχει ζωή για τα νησιά.\nΔεν μπορούμε να μιλάμε για νησιωτικότητα εάν δεν είναι εξασφαλισμένη η διασύνδεση των νησιών μεταξύ τους και με τα μεγάλα αστικά και διοικητικά κέντρα της Ηπειρωτικής Ελλάδας.\nΠολύ περισσότερο δεν μπορούμε να μιλάμε για τουριστική δραστηριότητα, η οποία εάν πληγεί, τότε εκτός των προβλημάτων στην οικονομική δραστηριότητα των νησιών, θα αντιμετωπίσουμε και ένα τεράστιο οικονομικό πρόβλημα για το σύνολο της Ελληνικής Οικονομίας και τα έσοδα του κράτους από φόρους και τέλη, που συνδέονται άμεσα με την τουριστική δραστηριότητα.\nΑκόμη και νησιά αναπτυγμένα τουριστικά με διεθνή αεροδρόμια θα έχουν πρόβλημα, δεδομένου ότι το σύνολο των προϊόντων που απαιτούνται για τη διαβίωση των νησιωτών αλλά και των τουριστών μεταφέρονται από την ακτοπλοΐα.\nΓια την προσαρμογή στο νέο περιβαλλοντολογικό καθεστώς μετά το 2020 οι εναλλακτικές λύσεις που θα υπάρχουν για την ακτοπλοΐα είναι τρεις:\n1) H χρήση LNG\n2) H τοποθέτηση scrubbers\n3) Η χρήση καυσίμου με μικρή περιεκτικότητα σε θείο\nΗ πρώτη λύση της χρήσης LNG, ανεξάρτητα της παραφιλολογίας, είναι πρακτικά ανέφικτο να εφαρμοσθεί από τα υπάρχοντα πλοία της ακτοπλοΐας.\nΤο εύρος και το κόστος των όποιων μετασκευών απαιτούνται, καθιστούν πρακτικά μη βιώσιμο το εγχείρημα.\nΘεωρητικά θα μπορούσε να είναι μία λύση για νέες ναυπηγήσεις, αλλά η πορεία της αγοράς των τελευταίων ετών δείχνει ότι δύσκολα θα έχουμε ναυπηγήσεις νέων ακτοπλοϊκών πλοίων τα προσεχή 2-3 χρόνια.\nΗ δεύτερη λύση είναι η τοποθέτηση scrubbers στα υπάρχοντα πλοία.\nΕίναι μία λύση καταρχάς τεχνικά εφικτή.\nΤο πρόβλημα με αυτή τη λύση είναι το σημαντικό κόστος ανά πλοίο.\nΗ τοποθέτηση scrubbersδεν έχει ξεκινήσει ακόμη, αλλά η εκτίμηση των ειδικών είναι ότι το κόστος δεν θα είναι μικρότερο των δύο εκατομμυρίων ευρώ, ενδεχομένως και πολύ περισσότερο.\nΈνα άλλο πρόβλημα είναι ο όγκος των scrubbers, αλλά και τεχνικά θέματα ευστάθειας, πλευστότητας, κλπ.\nΕίναι κατανοητό ότι μία τέτοια λύση δεν θα μπορεί να εφαρμοσθεί σε πλοία μεγαλύτερης ηλικίας, δεδομένου ότι θα είναι αδύνατη η απόσβεση του κόστους στην εκμετάλλευση του πλοίου μελλοντικά.\nΠολύ περισσότερο σε πλοία των οποίων η αξία τους στην αγορά θα είναι ίση ή μικρότερη του κόστους εγκατάστασης των scrubbers.\nΕπομένως οι αναμενόμενες επιπτώσεις αυτής της λύσης είναι:\nα) Η απόσυρση πλοίων από την ακτοπλοΐα\nβ) Η πιθανή αύξηση του μεταφορικού κόστους για την απόσβεση της επένδυσης σε όσα πλοία προχωρήσουν σε τέτοια λύση\nγ) Η έμμεση αύξηση του κόστους του μεταφορικού έργου εάν υπάρχει αυξημένη ζήτηση από λιγότερα πλοία, όταν θα αποσυρθούν κάποια από αυτά.\nΒεβαίως η λύση των scrubbersπιθανότατα θα αυξήσει το έργο της ναυπηγοεπισκευαστικής μας βιομηχανίας, στον βαθμό που θα καταφέρει να γίνει ανταγωνιστική από πλευράς κόστους σε σχέση με ναυπηγεία άλλων χωρών.\nΑυτή η προοπτική όμως είναι σχετικά αδύναμη σε μία χώρα όπου με ευθύνη της σημερινής κυβέρνησης δεν λειτουργεί ο τραπεζικός τομέας.\nΑς μην παραβλέπουμε ότι σε αυτή τη διαδικασία θα χρειασθούν σημαντικά κεφάλαια τόσο οι ναυτιλιακές εταιρίες, όσο και τα ναυπηγεία για να προχωρήσουν στις απαραίτητες επενδύσεις αναβάθμισής τους.\nΔυστυχώς επενδύσεις χωρίς τράπεζες δεν υπάρχουν πουθενά στον κόσμο.\nΗ τρίτη λύση προϋποθέτει μικρές μετατροπές στα πλοία για τη χρήση νέου καυσίμου με χαμηλή περιεκτικότητα σε θείο.\nΤο συγκεκριμένο καύσιμο σήμερα δεν παράγεται από τα Ελληνικά Διυλιστήρια.\nΣίγουρα όμως θα είναι πολύ ακριβότερο από το σημερινό. Παράγοντες της αγοράς εκτιμούν ότι το κόστος του νέου καυσίμου θα είναι ακριβότερο κατά 200 δολάρια ανά τόνο, ίσως και περισσότερο.\nΌμως βρισκόμαστε σε μία περίοδο όπου διεθνώς υπάρχει μία τάση αύξησης των τιμών του πετρελαίου.\nΑυτό σημαίνει ότι υπάρχει ο κίνδυνος έως το 2020 το κόστος του νέου καυσίμου να είναι πολύ μεγαλύτερο των 200 δολαρίων ανά τόνο σε σύγκριση με το σημερινό κόστος καυσίμων.\nΠρακτικά αυτό σημαίνει ότι θα υπάρχει ένα αυξημένο κόστος για την ικανοποίηση του μεταφορικού έργου, άρα θα έχουμε αύξηση των εισιτηρίων στην ακτοπλοΐα.\nΤο πρόβλημα είναι ότι στη σημερινή πραγματικότητα διαπιστώνεται μία πλήρως ελαστική σχέση της ζήτησης, σε σχέση με το κόστος.\nΠιο συγκεκριμένα υπάρχει η πεποίθηση ότι πιθανή αύξηση του κόστους των μεταφορών σε σχέση με ότι ισχύει σήμερα, θα συνεπάγεται μείωση της ζήτησης μεταφορικού έργου, λόγωτου χαμηλού διαθέσιμου εισοδήματος από τους καταναλωτές οι οποίοι είναι και ταξιδιώτες.\nΠάντως όποια αύξηση του μεταφορικού κόστους ουσιαστικά αδυνατεί ως προς την ανταγωνιστικότητα το Ελληνικό τουριστικό προϊόν.\nΣυμπερασματικά όποια από τις δύο πρακτικά εφαρμόσιμες λύσεις επιλεγεί, υπάρχει ο κίνδυνος της σημαντικής αύξησης του κόστους του μεταφορικού έργου από την ακτοπλοΐα.\nΓια να γίνουν κατανοητά τα μεγέθη της ακτοπλοΐας θα πρέπει να γίνει γνωστό ότι για τη δρομολογιακή περίοδο 2018, αναμένεται να δραστηριοποιηθούν συνολικά 96 πλοία, είτε συμβατικά με δραστηριότητα όλο το χρόνο, είτε ταχύπλοα με εποχιακή δραστηριότητα τεσσάρων μηνών.\nΑυτά τα πλοία ανήκουν σε 30 εταιρίες εκ των οποίων μόνον 4 έχουν στόλο μεγαλύτερο των τεσσάρων πλοίων, ενώ 16 εταιρίες διαχειρίζονται ένα μόνο πλοίο.\nΑπό αυτό το τελευταίο στοιχείο γίνεται κατανοητή η ανελαστικότητα σε σχέση με το κόστος και η δύσκολη οικονομική βιωσιμότητα πολλών εταιριών, κυρίως εάν συνυπολογισθούν τα οικονομικά αποτελέσματα του κλάδου την τελευταία δεκαετία.\nΕπομένως η οικονομική δραστηριότητα στα νησιά, το σύνολο της τουριστικής βιομηχανίας, η καθημερινότητα και το κόστος διαβίωσης των νησιωτών θα εξαρτηθούν από τις λύσεις που πολύ σύντομα θα κληθεί να αποφασίσει η Ελληνική Ακτοπλοΐα.\nΠαρακολουθώντας τον δημόσιο διάλογο βλέπουμε ότι η κυβέρνηση δεν ασχολείται καθόλου με το θέμα.\nΔιότι εάν ασχολείτο θα έπρεπε να αντιμετωπίσει τα βασικά.\nΑς μην ζητάμε πολλά μαζί.\nΜια καλή αρχή θα ήταν η επαναφορά του τραπεζικού τομέα στην κανονικότητα.\nΗ κανονικότητα όμως είναι κάτι που δεν συμβαδίζει με την παρούσα κυβέρνηση σε κανένα θεσμό και πλαίσιο της πολιτικής και οικονομικής ζωής της χώρας.\nΥπεύθυνος Ακτοπλοΐας Τομέα Ναυτιλίας και Νησιώτικης Πολιτικής\nΆρτος και θεάματα\tΟι επιλογές είναι πολιτική


Βασίλης Κυριάκου – Παραθυρο\nΌπως λέει και ο Μαστρογιάννι. Παίζω θέατρο. Jouer. Ελεύθερο στα χνάρια του Ντάριο Φο και των μπουλουκιών σε κοινωνικούς χώρους, κυρίως στην Ελλάδα και δυστυχώς λιγότερο στην Κύπρο. Σύντροφός μου το αμάξι μου, ένα Lada Samara, ονόματι Vassili Zaitsev. Το θεατρικό εγχείρημά μου λέγεται «Ρε Αλέξης». Ανέβασα τον Μαρξ στο Σόχο και την Απολογία του Θεόφιλου Τσάφου του Ν. Κούνδουρου. Εξέδωσα μια συλλογή με στίχους: στίχος – στοιχείο.\nΘέλω να γίνω Άνθρωπος με Άλφα Κεφαλαίο μια μέρα και να στρατευτώ στην υπόθεση της λευτεριάς του: την αποξένωση, όπως έγραφε ο Μαρξ, και μια λευτεριά στο μπόι των ανθρώπων, όπως απολογήθηκε ο Νίκος Μπελογιάννης. Θέλω να ζήσω με το παιδικό μου όνειρο σε μια κοινωνία που θα χωράει όλα τα παιδικά όνειρα του κόσμου. «Και αν αυτό που θέλω είναι παράλογο, χίλιες φορές θέλω να είμαι άλογο».


Majestic Hotel Ξενοδοχείο Ρόδος Ρόδος\nTo Majestic Hotel βρίσκεται σε κεντρική τοποθεσία στην πόλη της Ρόδου, σε απόσταση 1χλμ. από το λιμάνι, και διαθέτει πισίνα με ηλιόλουστη βεράντα και σνακ μπαρ. Προσφέρει φωτεινά δωμάτια με ιδιωτικό μπαλκόνι και θέα στην πισίνα ή στη γύρω περιοχή.\nΤα δωμάτια στο Majestic είναι διακοσμημένα σε γήινους τόνους και διαθέτουν τηλεόραση και τηλέφωνο. Κάθε μονάδα περιλαμβάνει ιδιωτικό μπάνιο με ντους και στεγνωτήρα μαλλιών.\nΟι επισκέπτες μπορούν να ξεκινήσουν τη μέρα τους με μπουφέ πρωινού, που σερβίρεται καθημερινά στην τραπεζαρία. Στο σνακ μπαρ δίπλα στην πισίνα μπορείτε επίσης να απολαύσετε καφέ, ποτά και ελαφριά σνακ καθ' όλη τη διάρκεια της ημέρας.\nΤο Majestic Hotel απέχει 500μ. από τη Μεσαιωνική Πόλη της Ρόδου και μόλις 300μ. από την εμπορική συνοικία. Το διεθνές αεροδρόμιο Διαγόρας βρίσκεται σε απόσταση 12 χιλιομέτρων. Το προσωπικό της 24ωρης ρεσεψιόν μπορεί να κανονίσει ενοικιάσεις αυτοκινήτων για να εξερευνήσετε διάσημα αξιοθέατα. Στις εγκαταστάσεις παρέχεται δωρεάν δημόσιος χώρος στάθμευσης.\nΑνθούλας Ζερβού 3 Ρόδος 851 00\nΤηλέφωνο : +30 22410 22031, +30 22410 22032\nFax : +30 22410 33965\nEmail : reservations@majestichotel.gr\n(c) 2020 Majestic Hotel


Επιχειρήσεις κάνουν εκπτώσεις 50% σε όσους πληρώνουν με μετρητά αντί κάρτας !!! | ONLINE-PRESS\nΑρχική Κοινωνία Επιχειρήσεις κάνουν εκπτώσεις 50% σε όσους πληρώνουν με μετρητά αντί κάρτας !!!\nΕπιχειρήσεις κάνουν εκπτώσεις 50% σε όσους πληρώνουν με μετρητά αντί κάρτας !!!\nΚΑΙ ΦΥΣΙΚΑ ΧΩΡΙΣ ΑΠΟΔΕΙΞΗ…\nΞυπνήστε εκεί στο ΥΠΟΙΚ !!! Ποιος επιχειρηματίας που είναι με δεσμευμένο λογαριασμό ή απειλείται με κατάσχεση θα προτιμήσει πληρωμή μέσω POS ;;; Αντί να μαζέψετε τη φοροδιαφυγή θα την εκτινάξετε !!!\nΜέχρι τώρα το βασικό “κόλπο” για να φοροδιαφεύγουν διάφοροι επιτήδειοι ήταν το γνωστό σε όλους μας “τόσα με απόδειξη, λιγότερα χωρίς απόδειξη”. Πλέον, στην εξίσωση μπαίνουν και τα POS.\nΩς γνωστόν, εδώ και λίγες μέρες η χρήση POS είναι υποχρεωτική για πολλές επαγγελματικές κατηγορίες, κάτι που φυσικά σε πολλούς δεν αρέσει, αφού όχι μόνο η χρήση πλαστικού χρήματος εκμηδενίζει το περιθώριο ενός επαγγελματία να φοροδιαφύγει, αλλά και επιπλέον ο λογαριασμός με τον οποίο είναι συνδεδεμένο το POS δεν προστατεύεται από κατασχέσεις, και άρα μπορεί να πέσει στα “νύχια” της εφορίας ή του ΕΦΚΑ αν διαπιστωθούν οφειλές (κι ας είχε υποσχεθεί η κυβέρνηση ότι ο λογαριασμός αυτός θα ήταν ακατάσχετος).\nΤι κάνουν λοιπόν ορισμένοι επαγγελματίες για να αποφύγουν αυτόν τον “σκόπελο”; Πολύ απλά, προσφέρουν στους πελάτες τους χαμηλότερες τιμές αν δεχθούν να πληρώσουν με μετρητά, και φυσικά χωρίς απόδειξη, εξελίσσοντας ουσιαστικά το παλιό, δοκιμασμένο “κόλπο” για τις ανάγκες της εποχής.\nΧαρακτηριστικό είναι το παράδειγμα (που κάποιος “σφύριξε” στην εφορία) μίας επιχείρησης ενοικίασης δωματίων στην Αχαΐα, όπου για διαμονή 6 ημερών θα έπρεπε κανείς να πληρώσει το ποσό των 660 ευρώ. Όμως αν ο πελάτης δεχθεί να πληρώσει με μετρητά (και φυσικά χωρίς απόδειξη), τότε η τιμή κατρακυλά σχεδόν στο μισό: στα 360 ευρώ!\nΌμως το φαινόμενο αυτό δεν περιορίζεται μόνο στον ξενοδοχειακό κλάδο: στην εφορία έχουν φτάσει και καταγγελίες για εστιατόρια και ταβέρνες που προτείνουν στους πελάτες τους να πληρώσουν με μετρητά, αντί για κάρτα, με κίνητρο μία έκπτωση της τάξεως του 25% (π.χ. 60 ευρώ αντί για 80).\nΌλα αυτά, βέβαια, είναι συμπτώματα και της υπερφορολόγησης των επαγγελματιών, Για να φτάνει ένας ιδιοκτήτης ξενοδοχείου στο σημείο να προσφέρει έκπτωση σχεδόν 50% στους πελάτες του που πληρώνουν με “μαύρα”, καταλαβαίνει κανείς πως αν ήταν απολύτως νόμιμος, τότε στην τσέπη του θα έμπαιναν πολύ λιγότερα από τα μισά. Είναι αυτό που λένε πολλοί επιχειρηματίες, ειδικά στον κλάδο της εστίασης, όταν πιάνονται στα “δίχτυα” των ελεγκτών: ότι είναι ζήτημα επιβίωσης η φοροδιαφυγή, γιατί αν ήταν απολύτως νόμιμοι, τότε θα έκλειναν τα μαγαζιά τους.\nΠροφανώς και δεν μπορεί αυτό να αποτελεί δικαιολογία για όλους, και προφανώς υπάρχουν και αυτοί που φοροδιαφεύγουν απλά επειδή έχουν στο… DNA τους την κομπίνα. Όμως θα πρέπει να βάλουμε και το στοιχείο αυτό στην εξίσωση, αν θέλουμε να ερμηνεύσουμε τέτοια φαινόμενα, πέρα από την αφοριστική λογική “όλοι είναι φοροφυγάδες”.\nΠροϋπολογισμός: Υπέρβαση φορολογικών εσόδων τον Απρίλιο – Αυξημένα κατά 12,2% το πρώτο τετράμηνο\nΕΛΣΤΑΤ: Αύξηση 11% στο κόστος οικοδομής τον τελευταίο χρόνο\nΕΛΣΤΑΤ: Αύξηση 14,6% του τζίρου στο λιανεμπόριο το πρώτο τρίμηνο – Στα 12,8 δισ. ευρώ ο κύκλος εργασιών


Showtime: Τη δεκαετία του '80 οι Lakers έφεραν στο NBA τη λάμψη του Hollywood - POPAGANDA\nΣτην ιστορία του αθλητισμού, και σε κάθε άθλημα, έχουν υπάρξει ομάδες που ξεχώρισαν εξαιτίας των ιδιαιτεροτήτων τους. Είτε γιατί εξέφραζαν ένα κομμάτι της κοινωνίας είτε γιατί το θέαμα που προσέφεραν ξεπερνούσε την λογική. Μία ομάδα που συνδύαζε αρκετά από αυτά τα στοιχεία ήταν αυτή των Los Angeles Lakers τη δεκαετία του ’80. Έχοντας την έδρα τους στο «εκρηκτικό» Λος Άντζελες εκείνης της εποχής, οι Lakers άφησαν το στίγμα τους στον παγκόσμιο αθλητισμό, και μέχρι και σήμερα ξεχωρίζουν για τη λάμψη που έβγαζαν προς το κοινό τους και όχι μόνο.\nΑποτέλεσαν ένα συναρπαστικό «αθλητικό πείραμα» το οποίο συνδύαζε τη λάμψη των αστέρων που βρίσκονταν στο παρκέ και των αστέρων του Hollywood που απολάμβαναν τα παιχνίδια από τις courtside seats. Αυτός ο συνδυασμός ονομάστηκε Showtime και μέχρι και σήμερα αποτελεί συνώνυμο του ολοκληρωτικού μπάσκετ.\nΌλα ξεκίνησαν το 1979 όταν ο Jerry Buss αποφάσισε να αγοράσει τους Lakers από τον Jack Kent Cooke. Λίγο πριν την τελική συμφωνία, ο Cooke πήρε την απόφαση η ομάδα να αποκτήσει μέσω του Draft, στο οποίο θα επέλεγε στο νούμερο ένα, τον Magic Johnson ο οποίος αποτελούσε μια ιδιαίτερη περίπτωση παίκτη για την εποχή καθώς παρά το ύψος του (2.06) αγωνιζόταν στη θέση του πόιντ γκαρντ και είχε τη δυνατότητα να τρέχει σε ολόκληρο το γήπεδο δίνοντας στους συμπαίκτες του εντυπωσιακές πάσες.\nO Jerry Buss όμως δεν ήθελε να δημιουργήσει απλά μια καλή ομάδα μπάσκετ. Τη δεκαετία του ’60 ήταν μόνιμος θαμώνας του κλαμπ The Horn το οποίο βρισκόταν στη Σάντα Μόνικα στην περιοχή του Λος Άντζελες. Όταν ξεκινούσε το σόου στο κλαμπ, φώτα άναβαν από παντού και ακούγοταν η φράση ”It’s Showtime”. Αυτό ακριβώς είχε ο Buss στο μυαλό του, όχι μόνο για τους Lakers αλλά για το μπάσκετ γενικότερα. Πίστευε ότι το άθλημα έπρεπε να είναι διασκεδαστικό και κάθε αγώνας να θυμίζει μια βραδιά στο The Horn.\nΓια αυτό ζήτησε από τον τότε προπονητή της ομάδας Jack McKinney να παίζει ένα σύστημα με γρήγορο τέμπο που θα προκαλούσε ενθουσιασμό στο κοινό. Ήθελε να δημιουργήσει μια Hollywood αισθητική στο Forum (τότε έδρα των Lakers) και για αυτό πήρε τον όρο Showtime από το The Horn. Το κοινό σιγά σιγά άρχισε να αγκαλιάζει όλη αυτή την αισθητική που προωθούσε ο Buss με αποτέλεσμα το όραμα του Showtime να αρχίσει να λαμβάνει σάρκα και οστά. Το γρήγορο παιχνίδι τον Lakers βασιζόταν στην ικανότητα στα rebounds που είχαν παίκτες όπως ο Kareem Abdul – Jabbar, ο Kurt Rambis και ο A.C Green οι οποίοι στη συνέχεια θα έδιναν τη μπάλα στον Magic Johnson και αυτός με κάποια μαγική πάσα θα έβρισκε τον James Worthy, τον Byron Scott ή τον Michael Cooper οι οποίοι θα τελείωναν τη φάση με κάρφωμα ή lay up. Τόσο απλό ήταν το μπάσκετ των Lakers.\nΆλλο ένα σημαντικό κομμάτι στο Showtime των Lakers ήταν ο προπονητής Pat Riley. Με τον ερχομό του στην ομάδα το 1981 όχι μόνο τελειοποίησε το παιχνίδι γρήγορου ρυθμού αλλά έδωσε άλλη μία γεύση Hollywood στην ομάδα καθώς φορώντας κομψά κοστούμια Αρμάνι και με ένα κούρεμα που παρέπεμπε σε μαφιόζο του σινεμά, ο Riley έμοιαζε με τον απόλυτο σταρ. Φυσικά και οι πραγματικοί σταρ του σινεμά βρίσκονταν στις courtside seats, με τον Jack Nicholson να ξεχωρίζει και να μένει στη συνείδηση των φίλων της ομάδας ως ο διάσημος υποστηρικτής που δεν έχανε παιχνίδι.\nΤο Forum εκτός από τις αθλητικές εγκαταστάσεις διέθετε και εστιατόριο το οποίο ο Buss μετέτρεψε σε κλαμπ το οποίο γρήγορα εξελίχθηκε σε έναν από τους πιο «καυτούς» προορισμούς νυχτερινής διασκέδασης με πολλούς celebrities να καταφτάνουν κάθε βράδυ. Όπως δήλωνε ο ιδιοκτήτης των Lakers, ήθελε να έχει σταρ στο γήπεδο και σταρ να τους βλέπουν από τις εξέδρες. Σύντομα, το Forum έγινε συνώνυμο παρουσίας διάσημων όσο και το σήμα του Hollywood, ενώ λέγεται πως πολλοί διάσημοι δε μπορούσαν να βρουν εισιτήρια για τους αγώνες καθώς εξαντλούνταν πολύ γρήγορα. Σύμφωνα με την Washington Post, το Forum ήταν το μοναδικό γήπεδο στο οποίο οι θεατές έβγαζαν περισσότερα χρήματα από τους παίκτες.\nΕίναι σαφές λοιπόν ότι οι Lakers της δεκαετίας του ’80 ξεπέρασαν τα στενά όρια του αθλητισμού και εξελίχθηκαν σε ένα κοινωνικό και καλλιτεχνικό φαινόμενο. Όχι μόνο συνέβαλαν στην εξέλιξη του μπάσκετ ως άθλημα, αλλά ταυτόχρονα του έδωσαν τη χροιά που θα έπρεπε να έχει. Αυτή της διασκέδασης, της λάμψης και πρωτοπορίας. Έδειξαν το δρόμο στις μελλοντικές γενιές για το πως πρέπει να αντιμετωπίζουν το άθλημα και καθιέρωσαν στη συνείδηση όλων θρυλικές μορφές όπως ο Magic Johnson, o Kareem Abdul – Jabbar, o Byron Scott, o James Worthy και ο Pat Riley. Οι Lakers του Showtime δεν ήταν απλά μια ομάδα μπάσκετ αλλά μία καλογυρισμένη ταινία του Hollywood που σίγουρα θα άξιζε πολλά βραβεία Όσκαρ.


Πώς αντιμετωπίζουμε τα ανθρώπινα παράσιτα, της Δρ Δέσποινας Κατσώχη <? JFactory::getDocument()->setGenerator('iporta'); ?>\nΓια να απαλλαγούμε από τα παράσιτα, δεν καταναλώνουμε ζάχαρη ή υδατάνθρακες αλλά πολλά ωμά - καλά πλυμένα- λαχανικά. Ταυτόχρονα αθλούμαστε, ακολουθούμε υγιεινή και ισορροπημένη διατροφή, κοιμόμαστε αρκετά και περιορίζουμε την έκθεσή μας σε τοξίνες. Αν αντιμετωπίζετε χρόνιο πρόβλημα υγείας ή λαμβάνετε φαρμακευτική αγωγή ο γιατρός θα αποφασίσει τί θα κάνετε.\nΠερισσότερα σε αυτή την κατηγορία: « Η φεριτίνη δείχνει το δρόμο…, της Δρ Δέσποινας Κατσώχη\tΚαι μετά τις γιορτές… αποτοξίνωση, της Δρ Δέσποινας Κατσώχη »


Πανεπιστήμιο Δυτικής Μακεδονίας. Τμήμα Μηχανολόγων Μηχανικών. Χημεία. Ενότητα 1: Η δομή του ατόμου. Τόλης Ευάγγελος - PDF\nDownload "Πανεπιστήμιο Δυτικής Μακεδονίας. Τμήμα Μηχανολόγων Μηχανικών. Χημεία. Ενότητα 1: Η δομή του ατόμου. Τόλης Ευάγγελος"\n1 Τμήμα Μηχανολόγων Μηχανικών Χημεία Ενότητα 1: Η δομή του ατόμου Τόλης Ευάγγελος Τμήμα Μηχανολόγων Μηχανικών\n4 Κεφάλαιο 1 ο 4\n5 Ερώτημα: Η Δομή του Ατόμου (1/22) Από τι αποτελείται η ύλη; Το 1 ο ερώτημα που απασχόλησε σε επιστημονική βάση τον άνθρωπο. 20 αιώνες μετά (το 1803) ο Άγγλος φυσικός Dalton διατύπωσε την ατομική θεωρία. 5\n6 Η Δομή του Ατόμου (2/22) Ατομική θεωρία: 6\n7 Η Δομή του Ατόμου (3/22) Ποια είναι τα μικρότερα σωματίδια που αποτελούν τα άτομα; Τα θεμελιώδη συστατικά της ύλης είναι τα τρία αυτά σωματίδια (υποατομικά σωματίδια). 7\n8 Η Δομή του Ατόμου (4/22) Ηλεκτρόνιο: Η ανακάλυψη του ηλεκτρονίου έγινε το 1897 από τον Βρετανό φυσικό Thomson. Όταν εφαρμοστεί υψηλή τάση στα δυο ηλεκτρόδια που είναι ενσωματωμένα σε ένα γυάλινο σωλήνα (άνοδος και κάθοδος), ο οποίος περιέχει κάποιο αέριο υπό χαμηλή πίεση, τότε εκπέμπεται ένα πρασινωπό φως από την κάθοδο. 8\n9 Η Δομή του Ατόμου (5/22) Αυτές οι καθοδικές ακτίνες, αποτελούμενες από στοιχειώδη σωματίδια τα οποία ο Thomson ονόμασε ηλεκτρόνια, κινούνται προς την άνοδο από όπου μερικές απ αυτές μπορεί να διέλθουν μέσω μια οπής σχηματίζοντας δέσμη. Η δέσμη αυτή μπορεί να εκτραπεί υπό την παρουσία των φορτισμένων πλακών, και μάλιστα έλκεται από την θετικά φορτισμένη πλάκα, πράγμα που αποδεικνύει ότι πρόκειται για αρνητικά φορτισμένα σωματίδια. Αέριο σε χαμηλή πίεση Σχηματισμός καθοδικών ακτίνων οπή (-) Ηλεκτρικά φορτισμένες πλάκες Κάθοδος (-) Άνοδος (+) (+) Πηγή υψηλής τάσης 9\n10 Η Δομή του Ατόμου (6/22) 10\n11 Η Δομή του Ατόμου (7/22) Πρωτόνιο: Το πρωτόνιο ανακαλύφθηκε επίσης κατά τις ηλεκτρικές εκκενώσεις σε σωλήνες υψηλού κενού, το 1866 (Eugen Goldstein). Στους σωλήνες αυτούς δημιουργείται και μια δέσμη από θετικά φορτισμένα σωματίδια την οποία ονόμασε διαυλικές ή θετικές ακτίνες. Η θετικά αυτή δέσμη σωματιδίων κινείται ευθύγραμμα από την άνοδο προς την κάθοδο (αντίθετα δηλαδή προς τις καθοδικές ακτίνες) και εκτρέπεται επίσης αντίθετα από τις καθοδικές ακτίνες από ένα ηλεκτρικό πεδίο. 11\n12 Η Δομή του Ατόμου (8/22) Με σειρά πειραμάτων προσδιορίστηκε ο λόγος φορτίο/μάζα: 9.76x10 4 C/g για το p. Επειδή το φορτίο του πρωτονίου είναι ίδιο με το φορτίο του e - θα έχουμε q p =1.6022x10-19 Coulomb. Άρα η μάζα του p είναι: m p =1.6726x10-24 g. 12\n13 Η Δομή του Ατόμου (9/22) Νετρόνιο: Η ανακάλυψη του νετρονίου έγινε πολύ αργότερα, περίπου το 1930 λόγω της ηλεκτρική ουδετερότητα του σωματιδίου αυτού, πράγμα που καθιστούσε δύσκολη την ταυτοποίηση του. Κατά τον βομβαρδισμό ορισμένων ελαφριών στοιχείων, όπως είναι το Βυρήλλιο (Be), με ακτίνες α (πυρήνες Ηλίου), εκπέμπεται μια πολύ ισχυρή και διεισδυτική ακτινοβολία. Οι ιδιότητες της παράξενης αυτής ακτινοβολίας ερμηνεύτηκαν το1932, από τον Chadwick, ο οποίος θεώρησε ότι η ακτινοβολία αυτή αποτελείται από ουδέτερα σωματίδια, τα νετρόνια, με μάζα ίση περίπου αυτής των πρωτονίων τα οποία αποτελούν προϊόν της παρακάτω πυρηνικής αντίδρασης Be 2He 6C 1 0 n 13\n14 Η Δομή του Ατόμου (10/22) Συνοψίζοντας για τα υποατομικά στοιχεία: Σωματίδιο Σύμβολο Φορτίο* ( C ) Μάζα (g) Ηλεκτρόνιο e -1 9,110x10-28 Πρωτόνιο p +1 1,673x10-24 Νετρόνιο n 0 1,675x10-24 *Βασιζόμενο στο στοιχειώδες φορτίο 1,602x10-19 C. 14\n15 Η Δομή του Ατόμου (11/22) Πως τα υποατομικά αυτά σωματίδια συμμετείχαν στη δημιουργία του ατόμου; Θεωρίες περί ατομικών προτύπων: Thomson (1898). P. Lenard (1903). Rutherford (1911). 15\n16 Η Δομή του Ατόμου (12/22) Thomson (1898): το άτομο αποτελείται από θετικά και αρνητικά σωματίδια. Το θετικό φορτίο είναι ομοιόμορφα συγκεντρωμένο σε σφαίρα, μέσα στην οποία κινούνται τα ηλεκτρόνια (μοντέλο σταφιδόψωμου). Μοντέλο Thomson 16\n17 Η Δομή του Ατόμου (13/22) P. Lenard (1903): Η μάζα του ατόμου είναι συγκεντρωμένη σε ορισμένα κέντρα καθένα από το οποία συνίσταται από θετικό και αρνητικό φορτίο. Το μεγαλύτερο μέρος του ατόμου είναι κενό. 17\n18 Η Δομή του Ατόμου (14/22) Rutherford (1911): Στο κέντρο του ατόμου, το οποίο το ονόμασε πυρήνα είναι συγκεντρωμένη η μεγαλύτερη μάζα του ατόμου η οποία μάλιστα είναι θετικά φορτισμένη. Ο πυρήνας του ατόμου καταλαμβάνει ελάχιστο χώρο σε σχέση με ολόκληρο το άτομο Τα ηλεκτρόνια περιφέρονται γύρω από τον πυρήνα σε ορισμένες τροχιές. Το άτομο αποτελεί μικρογραφία του ηλιακού μας συστήματος, όπου ο πυρήνας αντιστοιχεί στον ήλιο και τα ηλεκτρόνια σε πλανήτες. Πρότυπο Rutherford 18\n19 Η Δομή του Ατόμου (15/22) 19\n20 Η Δομή του Ατόμου (16/22) Πως ο Rutherford οδηγήθηκε σε αυτό το συμπέρασμα; Οι μαθητές του Rutherford Geiger και Marsden εκτέλεσαν τα πειράματα. Σωμάτια α (πυρήνες He). Τα σωμάτια ελάχιστα παρέκλιναν από την πορεία τους (~99.9%). 1 στα 1000 απέκλινε σημαντικά της ευθύγραμμης πορείας. Ένας πολύ μικρότερος αριθμός εκτρεπόταν σχεδόν προς τα πίσω!! 20\n21 Η Δομή του Ατόμου (17/22) Ατομικός Μαζικός αριθμός: Ατομικός αριθμός (Ζ)= ο αριθμός των πρωτονίων του πυρήνα. Αποτελεί την «ταυτότητα» του ατόμου. Μαζικός αριθμός (Α)= ο αριθμός των πρωτονίων και των νετρονίων του πυρήνα. 21\n22 Γιατί ο Ζ αποτελεί ταυτότητα ενός στοιχείου Η Δομή του Ατόμου (18/22) 22\n23 Η Δομή του Ατόμου (19/22) Ισότοπα Ισοβαρή στοιχεία: Τα ισότοπα είναι άτομα με τον ίδιο ατομικό αριθμό αλλά διαφορετικό μαζικό αριθμό (στην ουσία μιλάμε για το ίδιο στοιχείο!). Πχ. Τα ισοβαρή είναι τα στοιχεία με τον ίδιο μαζικό αριθμό αλλά διαφορετικό αριθμό πρωτονίων και νετρονίων. Πχ. 23\n24 Η Δομή του Ατόμου (20/22) Μονάδα ατομικής μάζας, amu (Ατομικό βάρος). Atomic Mass Unit: Το ατομικό βάρος ενός στοιχείου είναι ο μέσος όρος των ατομικών μαζών των φυσικών ισοτόπων του. 24\n25 Η Δομή του Ατόμου (21/22) ΑΤΟΜΙΚΟ ΒΑΡΟΣ του Λιθίου 25\n26 Η Δομή του Ατόμου (22/22) 26\n30 Σημείωμα Χρήσης Έργων Τρίτων Το Έργο αυτό κάνει χρήση των ακόλουθων έργων: Εικόνες/Σχήματα/Διαγράμματα/Φωτογραφίες Γενική Χημεία. Θεωρεία & Εφαρμογές, Μ.Ι. Κονσολάκης, Εκδόσεις ΑΕΝΑΟΣ,


Design Lodge Twente Χακσμπέργκεν Ολλανδία - ΟΙ ΚΑΛΥΤΕΡΕΣ ΕΚΠΤΩΣΕΙΣ για ξενοδοχεία\nΙδιοκτησίες σε Οφεράισσελ\nΙδιοκτησίες σε Χακσμπέργκεν\nΔείτε και τις 15 ιδιοκτησίες σε Χακσμπέργκεν.\n-, Verspr.h. Langelo (ged.) en Honesch, Χακσμπέργκεν, Ολλανδία, 7481 TB - Προβολή στο χάρτη\nΠερισσότερες πληροφορίες για το Design Lodge Twente\nΣχεδιασμένο για ταξίδια τόσο επαγγελματικά όσο και διασκέδασης, το Design Lodge Twente είναι ιδανικά τοποθετημένο στη Haaksbergen, μια από τις διασημότερες περιοχές της πόλης. Από εδώ, οι επισκέπτες μπορούν να έχουν άμεση πρόσβαση σε όλα όσα η πόλη έχει να προσφέρει. Με την βολική του τοποθεσία, το ξενοδοχείο προσφέρει εύκολη πρόσβαση στους προορισμούς της πόλης που πρέπει οπωσδήποτε να δείτε.\nΜε τις υψηλού επιπέδου υπηρεσίες και την μεγάλη ποικιλία ανέσεων, το Design Lodge Twente δεσμεύεται ότι η διαμονή σας θα είναι όσο πιο άνετη γίνεται. Κατά την διαμονή σας σε αυτό το υπέροχο ξενοδοχείο, μπορείτε να απολαύσετε τα εγκαταστάσεις μπάρμπεκιου.\nΕπιπλέον, όλα τα δωμάτια διαθέτουν ποικιλία ανέσεων. Πολλά από αυτά παρέχουν ακόμη και θέρμανση, τηλεόραση, τηλεόραση LCD/οθόνη plasma, συσκευή αναπαραγωγής DVD/CD, ψυγείο προκειμένου να ευχαριστήσουν ακόμα και τον πιο απαιτητικό επισκέπτη. Το ξενοδοχείο προσφέρει υπέροχες ψυχαγωγικές εγκαταστάσεις όπως οι παιδική χαρά, κήπος για να είναι η διαμονή σας αξέχαστη. Όποιος κι αν είναι ο σκοπός της επίσκεψης σας, το Design Lodge Twente είναι μια εξαιρετική επιλογή για την διαμονή σας στη Χακσμπέργκεν.\nΚατά την άφιξη, απαιτείται προκαταβολή εγγύησης ύψους 150 EUR, για τυχόν επιπλέον χρεώσεις. Αυτή η προκαταβολή επιστρέφεται πλήρως κατά το check-out, μετά από επιθεώρηση του καταλύματος για τυχόν ζημιές. Παρακαλείστε να σημειώσετε ότι το πλήρες ποσό της κράτησης πρέπει να καταβληθεί πριν την άφιξη. Η Belvilla θα σας στείλει μια επιβεβαίωση με λεπτομερείς πληροφορίες για την πληρωμή. Μετά τη λήψη του πλήρους ποσού, θα σας σταλεί ένα e-mail με τα στοιχεία του καταλύματος, όπως τη διεύθυνση και το μέρος από όπου θα πάρετε τα κλειδιά.


Καραλής: Ο Μανόλο δημιούργησε το φιλμ της ζωής του '); });\nΚαραλής: Ο Μανόλο δημιούργησε το φιλμ της ζωής του\nΚΩΣΤΑΣ ΧΟΛΙΔΗΣ 15.11.2021 | 13:14\nΟ Εμμανουήλ Καραλής δημιούργησε ντοκιμαντέρ στο οποίο αναφέρεται στην παιδική του ηλικία, τις επιθέσεις ρατσισμού, τον τραυματισμό του, αλλά και την αγωνιστική του επάνοδο που τον έφερε στην 4η θέση στο Τόκιο.\nΔίχως αμφιβολία ο Εμμανουήλ Καραλής πέρα από το μεγάλο ταλέντο του είναι ένας από τους επικοινωνιακούς αθλητές που έχουμε.\nΟ Μανόλο δημιούργησε ντοκιμαντέρ στο οποίο πρωταγωνιστεί ο ίδιος και τα υπόλοιπα μέλη της οικογένειάς του, ενώ μιλά για εκείνον και ο φίλος του Μίλτος Τεντόγλου.\nΣε αυτό ο Εμμανουήλ Καραλής αναφέρεται στην παιδική του ηλικία, τις επιθέσεις ρατσισμού που δέχτηκε και τις είχε αποκαλύψει στο SPORT24, τον τραυματισμό του, αλλά και την αγωνιστική του επάνοδο που τον έφερε στην 4η θέση στο Τόκιο.\nΘυμηθείτε την αφήγηση του Εμμανουήλ Καραλή στο SPORT24.


Ένα νέο βίντεο που αναρτήθηκε τις τελευταίες ώρες στο youtube προκαλεί ερωτήματα!\nΣε αυτό βλέπουμε να εκτυλίσσεται μια λογομαχία ανάμεσα σε έναν οδηγό που καταγράφει με κάμερα στο αυτοκίνητό του και σε ένα αστυνομικό που φαίνεται να εκνευρίζεται από την καταγραφή και προχωρεί στη σύλληψη του!\nΤο βίντεο όπως παρουσιάστηκε το πρωί στην εκπομπή του ΣΙΓΜΑ "Πρωτοσέλιδο".\nΕμείς εντοπίσαμε τον οδηγό, που ονομάζεται Ηλίας και είναι Έλληνας υπήκοος της Γεωργίας, και παραθέτουμε αυτούσια τα όσα μας είπε:\n«Είμαι Γεωργιανός με ελληνική υπηκοότητα και βρίσκομαι στην Κύπρο από το 2000, σχεδόν 20 χρόνια, πολλά από τα οποία εργάστηκα ως οδηγός σε ταχυφαγεία, δηλαδή delivery boy.\nΕπειδή στον δρόμο συμβαίνουν διάφορα, όταν οδηγώ έχω πάντα κάμερα και καταγράφω τι συμβαίνει! Ακόμη δεν έχω καταλάβει τι λάθος έκανα εκείνη τη μέρα για να με συλλάβουν και στη συνέχεια να με σπάσουν στο ξύλο στην Τροχαία Λάρνακας.\nΘεωρούμαι, όμως, αλλοδαπός, ακόμη και μετά που έζησα 20 χρόνια στην Κύπρο, χωρίς ούτε καν να φύγω για διακοπές!\n‘Να τον κάνουμε άχρηστο τον πουστοπόντιο, να μάθει να μην κάμνει τον έξυπνο’, ήταν αυτό που έλεγαν οι αστυνομικοί ενώ με κτυπούσαν!\nΣτη συνέχεια αναγκάστηκα να πάω νοσοκομείο, αφού με είχαν σπάσει στο ξύλο. Με κατηγόρησαν επίσης ότι αρνήθηκα να υποβληθώ σε έλεγχο αλκοόλ και νάρκοτεστ, που δεν είναι αλήθεια, αλλά που να βρω το δίκαιό μου;\nΑν είσαι αλλοδαπός στην Κύπρο ποτέ δεν μπορείς να βρεις το δίκαιο σου με την Αστυνομία. Και έχω ακόμη την απορία, τι λάθος έκανα. Και γιατί είναι παράνομο να έχουμε κάμερα στο αυτοκίνητό μας; Αφού το βίντεο βοηθά να φανεί η αλήθεια, γιατί η Αστυνομία δεν το θέλει; Έχω ταλαιπωρηθεί πάρα πολύ από αυτή την υπόθεση, σωματικά και οικονομικά, και ακόμη δεν κατάλαβα τι έκανα λάθος!».\nΤο βίντεο είναι εδώ, οι δηλώσεις του ενός εκ των πρωταγωνιστών είναι εδώ και οι απορίες που προκύπτουν είναι αρκετές, τις οποίες θέσαμε ήδη στην Αστυνομία και θα έχουμε σε πολύ λίγο τις σχετικές δηλώσεις, μέσω μιας επίσημης τοποθέτησης.\nΕπιπλέον, να αναφέρουμε πως κάτω από το βίντεο στο Youtube, αναγράφονται (από τον οδηγό) τα εξής:\nΣτέρηση άδειας για 5 μήνες. Έχασα τη δουλειά μου επειδή δουλεύω οδηγός. Κάθε Δευτέρα και Παρασκευή πάω αστυνομικό σταθμό Αραδίππου για να τους υπογράφω επειδή το δικαστήριο με θεώρησε εγκληματία. Μου πήραν την ταυτότητα μου, με βάλανε stoplist για να μη μπορώ να φύγω από Κύπρο. Στο δικαστήριο με κατηγόρησαν ότι ήμουν υπό την επήρεια ναρκωτικών και αλκοόλης. Τα λόγια τους στο δικαστήριο ήταν: O αστυνομικός XX έκανε σήμα να σταματήσει στο αυτοκίνητο με πινακίδες XX και όταν πλησίασε το αυτοκίνητο μύριζε αλκοόλη. Του ζητήσαμε να κάνει αλκοτέστ και ο οδηγός αρνήθηκε και επιτέθηκε… Ακόμα δεν κατάλαβα τη κακό έχω κάνει.


Στη Βουλή οι πυροσβέστες πενταετούς θητείας για το θέμα της μονιμοποίησης τους\nΘα παρακολουθήσουν την συζήτηση επίκαιρων ερωτήσεων που τους αφορούν.\nΗρεμία επικρατεί στο υπουργείο Διοικητικής Ανασυγκρότησης, μετά τα χθεσινά επεισόδια κατά τα οποία εξαγριωμένοι πυροσβέστες εισέβαλαν στο κτήριο σπάζοντας την είσοδο του.\nΕπιτροπή των πυροσβεστών πενταετούς θητείας αναμένεται να μεταβεί στην Βουλή των Ελλήνων προκειμένου να παρακολουθήσει από κοντά τις επίκαιρες ερωτήσεις που θα υποβληθούν στα συναρμόδια υπουργεία και αφορούν την μονιμοποίησή τους.\nΟ γενικός γραμματέας της Ένωσης Πενταετών Πυροσβεστών Ελλάδος Αποστόλης Πυργιώτης σε δηλώσεις του υπογράμμισε πως οι πυροσβέστες βρίσκονται σε ετοιμότητα για να διεκδικήσουν το αυτονόητο που προβλέπεται από τον νόμο του 2011: «Ακόμα μια φορά βγήκαμε στο δρόμο γατί ένας νόμος ο οποίος ψηφίστηκε από 300 βουλευτές το 2011 και έχει μέσα ξεκάθαρα γραμμένο ότι στην λήξη της πενταετίας πρέπει να μπουν οι 2100 στο μόνιμο προσωπικό, δεν υλοποιείται.\nΔεν ζητάμε να μας χαρίσουν κάτι ζητάμε την εφαρμογή του νομού.\nΌταν είμαστε εργαζόμενοι από το 1995 και από το 2000 που δουλεύουμε 15 και 20 χρόνια ξαφνικά μας λένε ότι μας πετούν στο δρόμο, δεν το βρίσκουμε να είναι δίκαιο.\nΑπό εκεί και πέρα χθες με την κινητοποίηση μας δείξαμε ότι η δική μας περίπτωση είναι ξεχωριστή όπως των Εδικών Φρουρών και των ΕΠΟΠ οι οποίοι χθες βγήκε ΦΕΚ για μονιμοποίηση Εδικών Φρουρών.\nΈγινε μια περίπτωση ακριβώς ίδια με τους πενταετείς Πυροσβέστες.\nΣε εμάς ο κ. Τόσκας μας είπε ότι θα περάσει μια τροπολογία, πιθανόν την Τρίτη, από την οποία θα κοιτάξει να καλύψει το κενό από αύριο. Σήμερα θα πάμε στην Βουλή των Ελλήνων που θα υπάρξουν επίκαιρες ερωτήσεις ώστε να δούμε τις απαντήσεις των συναρμόδιων Υπουργείων Διοικητικής Μεταρρύθμισης, Δημοσιάς Τάξεως και Οικονομικών» ανέφερε χαρακτηριστικά.\nΑΝΕΛ Βουλή Διαμαρτυρία Μνημόνιο Νόμος ΠΥΡΟΣΒΕΣΤΕΣ Συμβάσεις Σύριζα


Αυτός ο διαδικτυακός τόπος υποστηρίζεται από εμάς, IN MOTION AE, Λ. Κατσώνη 165, Αγ. Ανάργυροι, 135 62 Αθήνα, Αττικής με την ιδιότητα του επιλεγμένου Συνεργάτη της Opel Hellas. Την φιλοξενία του έχει αναλάβει η πάροχος υπηρεσιών πληροφορικής IT service MEHRKANAL GmbH, Theodor-Althoff-Straße 2, 45133 Essen, Germany.\n(Όνομα*, Επίθετο*, email*, τηλέφωνο*, διεύθυνση* Τύπος Ερώτησης* Ικανοποίηση αιτήματος Εμείς IN MOTION AE ο Επιλεγμένος Συνεργάτης της Opel Hellas SA, μοιραζόμαστε τα προσωπικά δεδομένα σας με τους αντίστοιχους, εμπλεκόμενους εκτελούντες την επεξεργασία για την διαχείριση των αιτημάτων σας, συγκεκριμένα, μοιραζόμαστε τα προσωπικά σας δεδομένα με τον ακόλουθο πάροχο υπηρεσιών.\nΕάν θέλετε να ασκήσετε τα παραπάνω δικαιώματά σας, επικοινωνήστε μαζί μας μέσω email στο Εάν θέλετε να ασκήσετε τα παραπάνω δικαιώματά σας, επικοινωνήστε μαζί μας μέσω email στο panousis@inmotionsa.gr ή στείλτε μας μία επιστολή στο IN MOTION AE, Λ. Κατσώνη 165, Αγ. Ανάργυροι, 135 62 Αθήνα, Αττικής.\nΕπωνυμία εταιρείας: IN MOTION AE


Soundtrack Of My E-Life: Valentines Day = Girls Night Out!!\nΧρόνια πολλά σε όσες γιορτάζουν φυσικά !!!\n(Και γιορτάζω και γωωωω!!! :D )\nΑλλά θέλω να σημειώσω ότι κάθε μέρα γιορτάζεις αν είσαι με αυτόν που αγαπάς!!\nΔεν σημαίνει όμως πως αν δεν έχεις σύντροφο δεν πρέπει και να ..γιορτάσεις!!\nΓια σήμερα λοιπόν προτείνω να βγείτε με τις φίλες σας!!Βάλτε τα ωραία σας και βγείτε για ένα ποτάκι..Και που ξέρετε??Ίσως σήμερα ο "Άγιος" να σας βοηθήσει να βρείτε το άλλο σας μισό!\nΗ δική μου πρόταση για σήμερα είναι το Cosmo with a Twist by Cosmopolitan!\nΔεν ξέρω αν το έχετε πάρει χαμπάρι αλλά τους τελευταίους 2 μήνες το γνωστό περιοδικό έχει κάτι σαν promotion μιας παραλλαγής του γνωστού κοκτέιλ Cosmopolitan!\nΜέσα στο περιοδικό λοιπόν έχει ένα κουπόνι,το κόβεις,πας στα επιλεγμένα μπαρ,το δίνεις και απολαμβάνεις το δωρεάν ποτάκι σου!\nΕγώ με τις φίλες μου το έχουμε κάνει ήδη 2 φορές και σας το προτείνω ανεπιφύλακτα!Γιατί και ανέξοδο είναι (σε περίπτωση που έχεις ξεμείνει από χρήματα) και βγαίνεις έξω,ξεσκάς και γνωρίζεις και κόσμο!\nΒγείτε κορίτσια μου,διασκεδάστε και να θυμάστε ότι για να είμαστε χαρούμενες και ευτυχισμένες δεν είναι απαραίτητο να έχουμε και αγόρι!\nΌ,τι και να κάνετε λοιπόν σήμερα να περάσετε πολύ πολύ όμορφααα!!\nΧαρά Σωτηροπούλου 14 Φεβρουαρίου 2013 - 7:11 μ.μ.\nχρόνια πολλά ευαγγελία μου!!!που μπορούμε να το βρούμε αυτό το κουπονάκι;;;;;\nEvaggelia 14 Φεβρουαρίου 2013 - 9:49 μ.μ.\nευχαριστώ πολύ!!Επίσης!!Μέσα στο περιοδικό που κυκλοφορεί ήδη!!(Τεύχος Φεβρουαρίου! ;) )\nκαι το συγκεκριμένο κουπόνι που έχει μέσα ισχύει ως την Τρίτη 19 του μηνός!(καθημερινές 20:00-22:00)\nZaharenia and Konstantina Kav 14 Φεβρουαρίου 2013 - 8:13 μ.μ.\nΤέλεια ιδέα, κι εμείς κάπως έτσι λέγαμε!\nEvaggelia 14 Φεβρουαρίου 2013 - 9:51 μ.μ.


Παράξενα και ενδιαφέροντα στοιχεία για διάφορες χώρες - dailyarticle.gr\nΠαράξενα και ενδιαφέροντα στοιχεία για διάφορες χώρες\nΣτον πλανήτη, αν και υπάρχουν μερικές διαφωνίες ως προς το ακριβές νούμερο, λόγω συνόρων, εθνών, διαξιφισμών κ.λ.π. υπάρχουν γύρω στις 196 χώρες.\nΔιαβάστε παρακάτω μερικά παράξενα και ενδιαφέροντα στοιχεία που δεν θα πιστεύατε ότι ισχύουν για κάποιες χώρες:\n– Η χώρα χωρίς καθόλου ποτάμια είναι η Σαουδική Αραβία.\nΕίναι παράξενο για μια τόσο μεγάλη χώρα να μην έχει καθόλου νερό! Το νερό έρχεται στη χώρα μέσω υπόγειων δεξαμενών ή από την αφαλάτωση φυτών!\n– Τον νεαρότερο ηλικιακά πληθυσμό (κάτω από 15) στην πλανήτη έχει η Νιγηρία!\nΣχεδόν το μισό του πληθυσμού της (49%) έχει δεν έχει φτάσει στην εφηβεία.\n– Το Nauru, είναι ένα μικρό νησάκι κοντά στην Ινδονησία, στον νότιο Ειρηνικό, πλούσιο σε φωσφορικό αλάτι. Οι κάτοικοί του είναι οι πιο χοντροί κάτοικοι στον κόσμο.\nΠρόκειται για επιδημία – το 95% του πληθυσμού είναι υπέρβαρο. Γιατί; Όταν ευημέρησε πριν λίγες δεκαετίες λόγω αλατιού, οι κάτοικοι γνώρισαν – και λάτρεψαν το fast food.\n– Με μόλις 4 κατοίκους ανά 2,5 χιλιόμετρα η Μογγολία είναι η πιο αραιοκατοικημένη χώρα στον κόσμο. Αντίθετα, στην περιοχή Mong Kok του Χονγκ Κόνγκ -η πιο πυκνοκατοικημένη στον κόσμο- αντιστοιχούν 340,000 κάτοικοι ανα 2,5 χιλιόμετρα.\n– Οι Μαλδίβες είναι η χώρα που κινδυνεύει να εξαφανιστεί κάτω από τα κύματα, λόγω αύξησης της θερμοκρασίας του πλανήτη και ανόδου της επιφάνειας της θάλασσας!\nΟι Μαλδίβες, με κατά μέσο όρο μόλις 1,8 μ. πάνω από την επιφάνεια της θάλασσας, είναι το χαμηλότερο κράτος στην Γη!\n– To 99% της Λιβύης είναι έρημος. H χώρα είναι από τις πιο άγονες στον πλανήτη.\nΣε κάποιες περιοχές, περνούν δεκαετίες ολόκληρες χωρίς να πέσει στάλα βροχής.\n– Η Σιγκαπούρη είναι η πόλη κράτος χωρίς ούτε ένα χωράφι, χωρίς καθόλου «εξοχή»!\nΟλόκληρο το νησί είναι μια μητρόπολη.\n– Η χώρα με τους περισσότερους φυλακισμένους πολίτες είναι μακράν οι ΗΠΑ:\n2,2 εκατ. κάτοικοι είναι στις φυλακές – το 5% του πληθυσμού της γης και το 25% του φυλακισμένου πληθυσμού της γης!\n– Στον Καναδά το 50% του πληθυσμού έχει ανώτερη εκπαίδευση.\nΠρόκειται για τη χώρα με τους πιο μορφωμένους κατοίκους στον πλανήτη. Ακολουθούν το Ισραήλ με 45% και η Ιαπωνία με 44%!\n– Ο Καναδάς είναι η χώρα με τις περισσότερες λίμνες στον κόσμο – 3.000.000!!\n– Τα αγγλικά μπορεί να είναι η επίσημη γλώσσα στo νησάκι του Ν.Δ. Ειρηνικού Papua New Guinea, όμως τα μιλάει μόνο το 1% – 2% του πληθυσμού!\nΣτο νησί μιλιούνται συνολικά 820 διαφορετικές γλώσσες! Αλλιώς, το 12% των γλωσσών όλου του πλανήτη!\n– Η χώρα με τις μεγαλύτερες αντιθέσεις και – πολιτιστικές, οικονομικές, κλιματικές, φυλετικές, φωνητικές, θρησκευτικές και εθνικές, είναι η Ινδία.\n– Επειδή η νήσος Guahan, ανάμεσα στη Χαβάη και τις Φιλιππίνες, δεν έχει καθόλου φυσική άμμο, φτιάχνει την άσφαλτο των δρόμων της με ένα μείγμα από πετρέλαιο και κοράλλια.\n– Η Αίγυπτος μπορεί να θεωρηθεί το πρώτο αυτοδύναμο κράτος στον κόσμο.\n– Ο πληθυσμός της Ουκρανίας κάθε χρόνο μειώνεται κατά 8% μέσο όρο.\nΜέχρι το 2050 αναμένεται να χάσει το 30% του πληθυσμού της.\n– Το Surinam είναι η μικρότερη χώρα της Ν. Αμερικής.\nΣχεδόν όλη, είναι καλυμμένη από τη ζούγκλα. Μόνο το 5% των κατοίκων ζει στην ενδοχώρα. Οι υπόλοιποι είναι στριμωγμένοι στις ακτές του βορρά όπου συνορεύει με τον Ατλαντικό.\n– Τα νησιά Falkland κατοικούνται από 3.000 πολίτες και 500.000 πρόβατα!\n– H Σομαλία, μαζί με το Ιράκ, τα τελευταία χρόνια συναγωνίζονται για την πρώτη θέση ως οι λιγότερο ειρηνικές χώρες στον κόσμο, σύμφωνα με τον Παγκόσμιο Δείκτη Ειρήνης (Global Peace Index).\nNext Απίστευτα γλυπτά με κολοκύθες